
		EELNÕU 21.07.2026



Investeerimisfondide seaduse ja teiste seaduste muutmise seadus

§ 1. Investeerimisfondide seaduse muutmine

Investeerimisfondide seaduses tehakse järgmised muudatused:

1) paragrahvi 9 lõikes 1 asendatakse tekstiosa „fond“ tekstiosaga „mittekinnine fond“;	Comment by Merike Koppel - JUSTDIGI: Kas tuleks kõne alla omadussõna "avatud" vms, seesugused alternatiivid on harilikult eesti keelele omasemad väljendusvõimalused kui mitte-ühendid. Vt keelenouanne soovitab 5.indd 
ELi terminibaasis IATE on nt avatud fond (vt IATE - Entry ID 1222820)

2) paragrahvi 9 lõige 5 muudetakse ja sõnastatakse järgmiselt:
„(5) Kui alternatiivfondi osakuid, aktsiaid või osasid ei võeta osakuomaniku, aktsionäri või osaniku nõudmisel tagasi enne fondi lõpetamist, on see kinnine alternatiivfond, muul juhul on alternatiivfond mittekinnine alternatiivfond.“; 	Comment by Merike Koppel - JUSTDIGI: Ümbritsevates lõigetes on teistsugune sõnastus: see on see. Kui-sõnaga algav lause oleks õigustatud siis, kui eespool oleks neist fondidest juttu. Üks võimalus on lisada ette lause: "Alternatiivfondid on kinnised ja avatud." Või sõnastada nii: "Alternatiivfondid on kinnised ja avatud. Kinnine alternatiivfond on fond, mille…. lõpetamist, muud alternatiivfondid on avatud alternatiivfondid."

3) paragrahvi 11 lõiget 4 täiendatakse teise lausega järgmises sõnastuses:	Comment by Merike Koppel - JUSTDIGI: Esimeses lauses on sätestatud, et põhiteave on dokument, põhiteave ei saa olla dokument, põhiteave on kedagi või midagi iseloomustavad põhilised andmed, mida saab edastada ka suuliselt, kuid dokument on ametlik paber, kirjalikus vormis teade … Paragrahvist 73 leiab ka termini "põhiteabedokument".
„Pensionifondi, välja arvatud tööandja pensionifondi ja PEPP-ina registreeritud pensionifondi, eurofondi või alternatiivfondi puhul lühidokumenti ei koostata ja fondi põhiteave kajastatakse registripidaja veebilehel avaldatud võrdlustabelis.“; 	Comment by Merike Koppel - JUSTDIGI: Seaduseelnõu tekstis tuleks vältida lühendeid ja kasutada arusaadavuse huvides mõnd lühendväljendit. Küsitav on ka pensionifondi registreerimine PEPP-ina (või siiski PEPP-na? Kas tõesti hääldatakse seda nii: pepi või siiski pee-ee-pee-pee? Sel juhul siis: PEPP-na). Viidatud määruse kohaselt on PEPP üleeuroopaline personaalne pension, st mitte teatud liiki riiklik ega tööandjapension, seega tekib küsimus, kas pensionifond on pensionitoode ehk pension ja kas tooteid registreeritakse ja kui, siis kus?
Määruses (EL) 2019/1238 räägitakse pensionitoote pakkujate ja turustajate registreerimisest ...

4) paragrahvi 12 lõiget 1 täiendatakse punktiga 131 järgmises sõnastuses:
„131) tarbija käesoleva seaduse tähenduses on võlaõigusseaduse § 1 lõikes 5 nimetatud isik;“;

5) paragrahvi 29 lõiget 1 täiendatakse punktiga 81 järgmises sõnastuses:
„81) fondi likviidsusriski juhtimiseks rakendatavad meetmed, arvestades käesoleva seaduse §‑s 57 sätestatut, kui fond on eurofond või mittekinnine alternatiivfond;“;	Comment by Merike Koppel - JUSTDIGI: Või lihtsamalt: "juhtimise meetmed"

6) paragrahvi 29 lõike 1 punkt 13 muudetakse ja sõnastatakse järgmiselt:
„13) osakute väljalaskmise ja tagasivõtmise sagedus ning muud tagasivõtmise tingimused, muu hulgas aeg, mille möödumisel võetakse osakute tagasivõtmise nõude esitamisest arvates tagasi fondi osakuid;“;

7) paragrahvi 29 lõiget 2 täiendatakse punktiga 81 järgmises sõnastuses:
„81) fondi likviidsusriski juhtimiseks rakendatavad meetmed, arvestades käesoleva seaduse §‑s 57 sätestatut, kui fond on eurofond või mittekinnine alternatiivfond;“;	Comment by Merike Koppel - JUSTDIGI: "juhtimise meetmed"

8) paragrahvi 29 lõike 2 punkt 12 muudetakse ja sõnastatakse järgmiselt:
„12) aktsiate väljalaskmise ja tagasivõtmise sagedus ning muud tagasivõtmise tingimused, muu hulgas aeg, mille möödumisel võetakse aktsiate tagasivõtmise nõude esitamisest arvates tagasi fondi aktsiaid;“;

9) paragrahvi 43 lõikes 1 asendatakse tekstiosa „ja 8–12“ tekstiosaga „, 8 ja 9–12“; 

10) paragrahvi 54 lõike 10 teises lauses asendatakse tekstiosa „§ 55 lõikes 9“ tekstiosaga „§ 55 lõikes 9 või § 57 lõike 2 punktis 4“; 

11) paragrahvi 55 lõikes 2 ja § 56 lõike 2 esimeses lauses asendatakse tekstiosa „puhasväärtus“ tekstiosaga „puhasväärtus, kui käesoleva seaduse § 57 lõike 2 punktis 5 ei ole sätestatud teisiti“;	Comment by Merike Koppel - JUSTDIGI: See kiilutakse nüüd põhisõna ja selle kohta käiva kõrvalllause vahele (puhasväärtus, millele … / millest võib olla …). Kõrvallause peaks olema selle sõna või fraasi järel, mille kohta see käib, praeguses sõnastuses punkti 5 kohta … Tuleks sõnastada nii: "Kui käesoleva seaduse § 57 lõike 2 punktis 5 ei ole sätestatud teisiti, on osaku ja aktsia väljalaskmishind vastavat liiki osaku või aktsia puhasväärtus, millele … 
Samamoodi ka § 56 lõikes 2, st järgmises p 12.

12) paragrahvi 56 lõike 3 esimeses lauses asendatakse tekstiosa „puhasväärtusele“ tekstiosaga „puhasväärtusele, kui käesoleva seaduse § 57 lõike 2 punktis 7 ei ole sätestatud teisiti“;

13) paragrahvi 56 lõikes 4 asendatakse tekstiosa „aluseid“ tekstiosaga „aluseid või kui käesoleva seaduse § 57 lõike 2 punktis 1 ei ole sätestatud teisiti“;

14) paragrahvi 56 lõiked 5 ja 7 tunnistatakse kehtetuks;

15) paragrahv 57 muudetakse ja sõnastatakse järgmiselt: 
[bookmark: para57]„§ 57. Osakute või aktsiate väljalaskmise ja tagasivõtmise peatamine ning muud väljalaskmist ja tagasivõtmist puudutavad meetmed fondi likviidsusriski juhtimiseks 

(1) Fondivalitseja või aktsiaseltsifond võib likviidsusriski juhtimiseks erandkorras fondi osakuomanike või aktsionäride huvide kaitse eesmärgil:
1) peatada ajutiselt fondi osakute või aktsiate väljalaskmise ja tagasivõtmise;
2) eraldada vara, mille väärtust ei ole võimalik usaldusväärselt määrata või mille võõrandamise võimalused või muud omadused on erandlike asjaolude tõttu majanduslikult või õiguslikult oluliselt muutunud või põhjustavad ebakindlust, fondi ülejäänud varast selliselt, et aktsionäril või osakuomanikul ei teki osalust sellises eraldatud varas ka pärast uute osakute või aktsiate väljalaskmist.

(2) Lisaks peab fondivalitseja iga tema valitsetava fondi tingimustes või põhikirjas või aktsiaseltsifond oma põhikirjas nägema likviidsusriski juhtimiseks ette vähemalt kaks ja rahaturufondi puhul vähemalt ühe järgmistest meetmetest: 	Comment by Merike Koppel - JUSTDIGI: Seda sõna ("lisaks") ei ole vaja siin kasutada. Eelmises lõikes ei ole sätestatud seda, mida peab fondivalitseja nimetatud tingimustes jm ette nägema, et saaks siin seda sõna kasutada. Uus lõige tähendabki uut nõuet. Normi kohustuslikkust väljendatakse üldjuhul kindla kõneviisiga: Fondivalitseja näeb … või aktsiaseltsifond oma põhikirjas likviidsusriski juhtimiseks ette.
1) osakute või aktsiate tagasivõtmise piiramine viisil, mis võimaldab osakuomanikel või aktsionäridel nõuda neile kuuluvatest osakutest või aktsiatest ajutiselt vaid teatava osa tagasivõtmist; 
2) tavapärasest pikema ooteaja rakendamine, mille möödumisel võetakse osakute või aktsiate tagasivõtmise nõude esitamisest arvates tagasi fondi osakuid või aktsiaid; 
3) käesoleva seaduse § 59 lõikes 12 nimetatud osaku või aktsia tagasivõtmistasu rakendamine;
[bookmark: _Hlk216443131]4) osakute või aktsiate puhasväärtuse kohandamine puhasväärtuse arvutamise korras kindlaks määratud teguriga, mis arvestab fondi likviidsuse juhtimise kulu;
5) puhasväärtuse arvutamise korras kindlaks määratud ja fondi likviidsuse kulu arvestava teguriga kohandatud osakute või aktsiate puhasväärtuse alusel arvestatud tavapärasest erineva väljalaskmis- või tagasivõtmishinna rakendamine; 
6) käesoleva seaduse § 59 lõikes 13 nimetatud lisatasu rakendamine osakute või aktsiate väljalaskmise või tagasivõtmise korral; 
7) fondi osakute või aktsiate mitterahaline tagasivõtmine, mille korral ei tehta fondi varast rahas väljamakset fondi kutselisest investorist osakuomanike või aktsionäride nõudmisel toimuval osakute või aktsiate tagasivõtmisel fondi varast rahas väljamakset, agavaid antakse üle vajaminev osa fondi varast. 	Comment by Merike Koppel - JUSTDIGI: Või siiski: "tagasivõtmine muul kujul kui rahas"? "mitterahaline tagasivõtmine" tähendab pigem, et tagasivõtmine ise on mitterahaline, kuid eeldan, et mõte on selles, et osakuid ja aktsiaid ei võeta tagasi rahas?


(3) Fondivalitseja või aktsiaseltsifond valib fondile likviidsusriski juhtimise meetmed, mida ta peab selle fondi osakuomanike või aktsionäride huvidest lähtudes sobivaimaks, arvestades fondi investeerimisstrateegiat, likviidsusprofiili ja osakute või aktsiate tagasivõtmise tingimusi. 

(4) Fondi tingimustes või põhikirjas ette nähtud üks kahest likviidsusriski juhtimise üks kahest meetmest peab olema käesoleva paragrahvi lõike 2 punktides 1–3, 6 või 7 nimetatud meede. Käesolevas lõikes sätestatut ei kohaldata rahaturufondi suhtes. 

(5) Fondi tingimustes või põhikirjas ette nähtud likviidsusriski juhtimise meedet võib rakendada või sellise meetme rakendamise võib lõpetada üksnes juhul, kui see on fondi osakuomanike või aktsionäride huvides. Seejuures võib käesoleva paragrahvi lõike 2 punktis 7 nimetatud meedet rakendada vaid tingimusel, et osakuomanikule või aktsionärile antakse üle proportsionaalne osa fondi varast, arvestades nende osakute või aktsiate arvu ja puhasväärtust, mille tagasivõtmist nõuti.

(6) Käesoleva paragrahvi lõike 5 teises lauses sätestatut ei kohaldata, kui fondi osakuid või aktsiaid pakutakse üksnes kutselisele investorile või kui tegemist on väärtpaberituru seaduse § 1371 lõikes 3 nimetatud kaubeldava investeerimisfondiga, mille tingimuste, põhikirja või prospekti kohaselt järgitakse fondi vara investeerimisel suures osas aktsia- või võlakirjaindeksit. 

(7) Fondi osakute või aktsiate väljalaskmise ja tagasivõtmise ajutisest peatamisest ja peatamise lõpetamisest ning käesoleva paragrahvi lõikes 2 nimetatud meetme fondi tingimustes või põhikirjas ettenähtust erinevast rakendamisest või rakendamise ettenähtust erinevast lõpetamisest teavitab fondivalitseja või aktsiaseltsifond viivitamata Finantsinspektsiooni. Käesolevas lõikes sätestatut ei kohaldata, kui osakute või aktsiate väljalaskmine ja tagasivõtmine peatatakse väärtpaberituru seaduse §-s 3 määratletud kauplemiskoha poolt kauplemise peatamise või lõpetamise tõttu.

(8) Kui fondivalitseja või aktsiaseltsifond kavandab eraldada käesoleva paragrahvi lõike 1 punktis 2 sätestatud vara või lõpetada selle meetme rakendamise, teavitab ta sellisest kavatsusest Finantsinspektsiooni mõistliku aja jooksul enne meetme rakendamist või rakendamise lõpetamist. 

(9) Fondivalitseja või aktsiaseltsifond peab teate fondi osakute või aktsiate väljalaskmise ja tagasivõtmise peatamisest, fondi vara eraldamisest või käesoleva paragrahvi lõikes 2 sätestatud likviidsusriski juhtimise meetme fondi tingimustes või põhikirjas ettenähtust erinevast rakendamisest avaldama viivitamata vastavalt fondi prospektis sätestatule fondivalitseja, selle konsolideerimisgrupi, millesse fondivalitseja kuulub, või aktsiaseltsifondi veebilehel.

(10) Täpsemad nõuded käesoleva paragrahvi lõigetes 1 ja 2 nimetatud likviidsusriski juhtimise meetmetele on sätestatud Euroopa Parlamendi ja nõukogu direktiivi 2009/65/ELÜ artikli 18a lõike 5 alusel kehtestatud komisjoni delegeeritud määruses.“; 

16) seaduset 9. peatüki 1. jagu täiendatakse §-ga 571 järgmises sõnastuses:	Comment by Johanna Maria Kosk - JUSTDIGI: Kuna on piiripealne olukord, siis viidata struktuuriosa täpsusega.
„§ 571. Likviidsusriski juhtimise meetme rakendamine Finantsinspektsiooni nõudmisel 

(1) Kui fondi osakute või aktsiate väljalaskmine või tagasivõtmine ohustaks Finantsinspektsiooni hinnangul investorite huvide kaitset või finantsstabiilsust, võib Finantsinspektsioon erandkorras nõuda ettekirjutusega selle fondi osakute või aktsiate väljalaskmise ja tagasivõtmise ajutist peatamist või peatamise lõpetamist, kui see on investorite huvide kaitseks või finantsstabiilsuse tagamiseks vajalikhuvides.	Comment by Merike Koppel - JUSTDIGI: Pigem nii, investorite huvide kaitse huvides ei ole hea, korduse tõttu keeruline mõista 

(2) Fondi osakute või aktsiate väljalaskmise ja tagasivõtmise ajutist peatamist või peatamise lõpetamist võib Finantsinspektsioon nõuda ka Euroopa Väärtpaberiturujärelevalve Asutuselt asjakohase suunise saamise korral fondivalitsejalt, kes valitseb kolmanda riigi alternatiivfondi, või kolmanda riigi fondivalitsejalt, kes turustab Eestis kolmandas riigis moodustatud või asutatud alternatiivfondi, mida ta valitseb.

(3) Käesoleva paragrahvi lõikes 1 sätestatud õiguse kasutamise korral või käesoleva seaduse § 57 lõigetes 7 ja 8 nimetatud teavituste saamise korral omakorda teavitab Finantsinspektsioon omakorda viivitamata teise lepinguriigi, kus fondi pakutakse, finantsjärelevalve asutust ja fondivalitseja päritoluriigi finantsjärelevalve asutust, kui päritoluriik ei ole Eesti, samuti Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu. 

(4) Kui teise lepinguriigi fondi osakuid või aktsiaid pakutakse Eestis või selle fondi valitseja asub Eestis, võib Finantsinspektsioon taotleda fondi päritoluriigi finantsjärelevalve asutuselt, et ta nõuaks osakute või aktsiate väljalaskmise ja tagasivõtmise ajutist peatamist või peatamise lõpetamist, põhjendades oma taotlust ja teavitades sellest Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu.

(5) Kui Finantsinspektsioon ei nõustu teise lepinguriigi, kus fondi osakuid või aktsiaid pakutakse, finantsjärelevalve asutuse taotlusega või kui fondivalitseja asukoht on teises lepinguriigis, siis fondivalitseja päritoluriigi finantsjärelevalve asutuse taotlusega, milles Finantsinspektsioon nõuaks fondi osakute või aktsiate väljalaskmise ja tagasivõtmise ajutist peatamist või peatamise lõpetamist, teavitab ta nõustumata jätmisest taotluse esitajat, Euroopa Väärtpaberiturujärelevalve Asutust ja Euroopa Süsteemsete Riskide Nõukogu, kui taotlemisest teavitati ka viimast, ning põhjendab, miks ta ei nõustunud taotlusega.	Comment by Merike Koppel - JUSTDIGI: Kas selles teise riigi finantsjärelevalveasutuse taotluses esitataks Finantsinspektsiooni enda nõuded, millega siis Finantsinspektsioon ise saab mitte nõustuda? Või on mõte siiski selles: "… taotlusega lõpetada fondi osakute või aktsiate väljalaskmise ja tagasivõtmise ajutine peatamine"?

(6) Kui osakute või aktsiate väljalaskmise ja tagasivõtmise ajutise peatamise või peatamise lõpetamise kohta esitab Finantsinspektsioonile arvamuse Euroopa Väärtpaberiturujärelevalve Asutus, kuid Finantsinspektsioon ei pea sellega arvestamist või sellest juhindumist võimalikuks, teavitab ta Euroopa Väärtpaberiturujärelevalve Asutust ja käesoleva paragrahvi lõikes 5 nimetatud teise lepinguriigi finantsjärelevalve asutust, tuues koos põhjendustega välja, millises ulatuses jätab Finantsinspektsioon arvamusega arvestamata või arvamusest juhindumata.“;

17) paragrahvi 59 täiendatakse lõigetega 11–13 järgmises sõnastuses:
„(11) Kui fondi tingimustes või põhikirjas on ette nähtud osaku või aktsia tagasivõtmistasu, kuid seda ei maksta fondi, peavad fondi tingimused, põhikiri või prospekt seda eripära osakuomanikule või aktsionärile selgelt kajastama. 

(12) Kui fondi tingimustes või põhikirjas on likviidsusriski juhtimise meetmena ette nähtud osaku või aktsia tagasivõtmistasu, et katta nende tagasivõtmisest tekkiv fondi likviidsuse juhtimise kulu, makstakse selline tagasivõtmistasu fondi, tagades sellega, et fondi teised osakuomanikud või aktsionärid ei satuks ebaõiglaselt osakute või aktsiate tagasivõtmise tulemusel ebasoodsamasse olukorda.

(13) Käesoleva paragrahvi lõikes 1 nimetatud lisatasu võib muu hulgas nõuda, kui see on fondi tingimustes või põhikirjas ette nähtud likviidsusriski juhtimise meetmena, et katta osakute või aktsiate väljalaskmise või tagasivõtmise tehingu mahust tingitud likviidsuse juhtimise kulusid. Selline lisatasu makstakse fondi, tagades sellega, et fondi teised osakuomanikud või aktsionärid ei satuks ebaõiglaselt osakute või aktsiate suuremahulise tehingu tulemusel ebasoodsamasse olukorda.“;	Comment by Merike Koppel - JUSTDIGI: Kas siin ei oleks selgem, kui lisada siia "nõuda juhul, kui"?	Comment by Merike Koppel - JUSTDIGI: "suuremahuline" tähendab pigem suure mahuga, palju mahutav, seaduse tekstis võiks kasutada täpsemaid sõnu

18) paragrahvi 65 lõige 2 muudetakse ja sõnastatakse järgmiselt:
„(2) Kohustusliku pensionifondi osaku tagasivõtmistasu määr ei või olla suurem kui 0,1 protsenti osaku puhasväärtusest.“;

19) paragrahvi 65 lõikest 33 jäetakse välja teine lause;	Comment by Johanna Maria Kosk - JUSTDIGI: Kui lause on jõustunud, siis tuleb kasutada muutmisvormelit "tunnistatakse kehtetuks". Välja saab jätta üksnes neid lauseid, mis ei ole veel jõustunud.

20) paragrahv 66 muudetakse ja sõnastatakse järgmiselt:
[bookmark: para66]„§ 66. Pensionifondi osakute väljalaskmise ja tagasivõtmise peatamise erisused

(1) Pensionifondi suhtes ei kohaldata käesoleva seaduse § 57 lõike 1 punktis 2, lõigetes 2–6, 8 ja 10 ning § 571 lõigetes 2–6 sätestatut. Käesoleva seaduse § 57 lõike 7 puhul kohaldatakse pensionifondi suhtes osakute väljalaskmise ja tagasivõtmise ajutisest peatamisest ja peatamise lõpetamisest Finantsinspektsiooni teavitamise kohta sätestatut. 	Comment by Merike Koppel - JUSTDIGI: Jääb veidi arusaamatuks, mida selle fraasiga sätestada tahetakse, kas nii:  "Käesoleva seaduse § 57 lõiget 7 kohaldatakse pensionifondi suhtes ainult niivõrd, kuivõrd see puudutab Finantsinspektsiooni teavitamist osakute väljalaskmise ja tagasivõtmise ajutisest peatamisest ja peatamise lõpetamisest."? 
Tuleks teistmoodi sõnastada, sest praegu jääb arusaamatuks.


(2) Lisaks käesoleva seaduse § 571 lõikes 1 sätestatule võib Finantsinspektsioon oma ettekirjutusega kohustada fondivalitsejat peatama pensionifondi osakute väljalaskmist ja tagasivõtmist, kui on kahtlus, et osakute väljalaskmise, tagasivõtmise või avaliku pakkumisega on rikutud õigusaktides sätestatud nõudeid või on sellise rikkumise oht. 

(3) Käesoleva paragrahvi lõikes 2 sätestatud ettekirjutusega kohustab Finantsinspektsioon fondivalitsejat kõrvaldama ka pensionifondi osakute väljalaskmise ja tagasivõtmise peatamise aluseks olnud asjaolud.

(4) Kohustusliku pensionifondi osakute väljalaskmise peatamise korral säilitab pensioniregistri pidaja nende osakute omandamiseks laekunud vahendid kogumispensionide seaduse § 12 lõikes 1 nimetatud pangakontol.

(5) Kui kohustusliku pensionifondi osakute tagasivõtmine peatatakse kauemaks kui kümneks tööpäevaks, peab fondivalitseja taotlema Finantsinspektsioonilt luba (edaspidi käesolevas jaotises luba).	Comment by Merike Koppel - JUSTDIGI: Kas siin ei oleks selgem, kui viidata sellele, kes peatab ja mis loaga on tegu: "Kohustusliku pensionifondi osakute tagasivõtmise peatamiseks kauemaks kui kümneks tööpäevaks peab fondivalitseja taotlema Finantsinspektsioonilt loa …"?

(6) Loa taotlemiseks esitab fondivalitseja Finantsinspektsioonile kirjaliku avalduse ning järgmised andmed ja dokumendid (avaldus, andmed ja dokumendid ühiselt edaspidi  käesolevas jaotises koos taotlus):	Comment by Merike Koppel - JUSTDIGI: Vt HÕNTE käsirmt, selgitus § 19 kohta, p 7. 
[bookmark: para66lg3p2]1) väärtpaberite registri pidamise seaduse § 51 lõikes 4 nimetatud andmed avalduse esitamisele eelnenud kuu jooksul välja lastud ja tagasi võetud pensionifondi osakute arvu ja neid omandanud või võõrandanud osakuomanike kohta;	Comment by Merike Koppel - JUSTDIGI: Siin võiks olla "ning". Kui lauses läheb vaja kaht ühendavat sidesõna, siis harilikult on "ning" teisel kohal. Kui sarnaseid sidendeid on veel rohkem, võib neid sidesõnu varieerida.
2) andmed pensionifondi vara, osaku puhasväärtuse ja osaku tagasivõtmistasu muutumise kohta avalduse esitamisele eelnenud kuu jooksul;
3) osakute tagasivõtmise peatamise põhjuste selgitus;
4) hinnang selle kohta, milline on osakute tagasivõtmise peatamise mõju pensionifondi osakuomaniku huvidele.

(7) Ajal, kui kohustusliku pensionifondi osakute tagasivõtmine on peatatud, võib selle pensionifondi osakuid välja lasta üksnes fondivalitsejale ning ja kogumispensionide seaduse § 32 lõike 21 alusel kohustusliku pensionifondi osakuomanikele.“;	Comment by Merike Koppel - JUSTDIGI: Kui lauses on vaja ühte siduvat sidesõna, siis on kombeks valida ja. 

21) paragrahvi 67 lõikes 1 asendatakse tekstiosa „lõikes 3“ tekstiosaga „lõikes 6“;

22) paragrahvi 67 lõike 7 punkt 1 tunnistatakse kehtetuks;

23) paragrahvi 69 lõige 3 muudetakse ja sõnastatakse järgmiselt:
„(3) Finantsinspektsiooni teavitamine käesoleva paragrahvi lõike 2 kohaselt ei ole vajalik vabatahtliku pensionifondi puhul, mille osakuid võetakse tagasi osakuomaniku nõudmisel, samuti juhul, kui kohustusliku pensionifondi osakuid omandatakse käesoleva seaduse §-s 68 kehtestatud oma osakute nõude täitmiseks või neid omandatakse või võetakse tagasi Finantsinspektsiooni ettekirjutuse alusel sama paragrahvi lõike 8 või kogumispensionide seaduse §-de 32–35 kohaselt.“;	Comment by Merike Koppel - JUSTDIGI: Kas see on piisavalt selge, mis nõudega on tegu?

24) seaduse 9. peatükki täiendatakse 5. jaoga järgmises sõnastuses:

„5. jagu
Alternatiivfondi osaku või aktsia suhtes kohalduvad erisused	Comment by Merike Koppel - JUSTDIGI: Ühtluse huvides võiks olla sõnastatud nagu 4. jao pealkirjas: osakule või aktsiale

§ 721. Alternatiivfondi likviidsusriski juhtimise meetmete erisused

(1) Täpsemad nõuded käesoleva seaduse § 57 lõigetes 1 ja 2 nimetatud likviidsusriski juhtimise meetmetele on alternatiivfondide jaoks sätestatud Euroopa Parlamendi ja nõukogu direktiivi 2011/61/EL artikli 16 lõike 2i alusel kehtestatud komisjoni delegeeritud määruses.	Comment by Merike Koppel - JUSTDIGI: Kas võiks nii: "Alternatiivfondi käesoleva seaduse § 57 lõigetes 1 ja 2 nimetatud likviidsusriski juhtimise meetmetele esitatavad täpsemad nõuded on sätestatud …"

(2) Käesoleva seaduse §-des 57 ja 571 sätestatut ei kohaldata kinnise alternatiivfondi suhtes.“;

25) paragrahvi 73 lõiget 3 täiendatakse pärast tekstiosa „nõuetele“ tekstiosaga „ja olema koos fondi nimetuse või ärinimega kättesaadav investorile enne osakute või aktsiate omandamist kättesaadav“;

26) paragrahvi 74 lõike 1 punkt 9 muudetakse ja sõnastatakse järgmiselt:
„9) käesoleva seaduse § 57 kohaselt fondi likviidsusriski juhtimiseks rakendatavate meetmete kasutamise ning osakute või aktsiate väljalaskmise ja tagasivõtmise peatamise tingimused ja asjaolud;“;	Comment by Merike Koppel - JUSTDIGI: Kas nii võiks: "fondi likviidsusriski juhtimise meetmete käesoleva seaduse § 57 kohase rakendamise ning ...

27) paragrahvi 74 lõike 2 punktis 1 asendatakse tekstiosa „fondi vara investeeritakse ja millises ulatuses“ tekstiosaga „ja regiooni fondi vara investeeritakse ning kas ja millises ulatuses kasutab fond investeerimisel aktiivset või passiivset investeerimisstrateegiat“;

28) paragrahvi 83 lõige 4 muudetakse ja sõnastatakse järgmiselt:
„(4) Fondi aastaaruanne või majandusaasta aruanne koostatakse, esitatakse ja avalikustatakse vähemalt eesti või inglise keeles.“; 

29) paragrahvi 88 pealkiri muudetakse ja sõnastatakse järgmiselt:
[bookmark: para88]„§ 88. Finantsinspektsioonile esitatavad aruanded ja muu teave“;

[bookmark: _Hlk216444751]30) paragrahvi 88 lõikes 2 asendatakse tekstiosa „tasude ja väljamaksete ning fondi osakute või aktsiate“ tekstiosaga „tulude, kulude ja väljamaksete, fondi osakute või aktsiate ning fondi iseloomustavate tunnuste“;

31) paragrahvi 88 lõige 2 muudetakse ja sõnastatakse järgmiselt:
„(2) Fondivalitseja või aktsiaseltsifond koostab ja esitab aruanded, mis sisaldavad järgmisi andmeid:
1) fondi vara, kohustused, tulud, kulud ja väljamaksed, fondi osakud või aktsiad ning fondi iseloomustavad tunnused;
2) fondi varasse kuuluvad kaubeldavad finantsinstrumendid ja kauplemiskohad, kus ta fondi nimel kaupleb, ning fondi riskid.“;	Comment by Merike Koppel - JUSTDIGI: Kas need kuuluvad ka fondi varasse, nagu praegu välja lugeda võib? Kui siiski mitte, siis "ja" asemel koma ja eest tühik ära ning lause lõpuosas "ning" asemel "ja".

32) paragrahvi 88 täiendatakse lõigetega 21 ja 22 järgmises sõnastuses:
„(21) Andmed fondi vara kohta ja käesoleva paragrahvi lõike 2 punktis 2 nimetatud andmed esitatakse aruannetes kujul, mis võimaldab neid seostada andmeid fondi, selle vara ja valitseja kohta esitatud muude järelevalveliste või avalike aruannetega.

(22) Lisaks tuleb fondivalitsejal või aktsiaseltsifondil esitada Finantsinspektsioonile fondi kohta järgmine teave: 	Comment by Johanna Maria Kosk - JUSTDIGI: Siin tuleb viidata, millele lisaks.
1) fondi likviidsusriski juhtimise kord ja selle muudatused, sealhulgas sellise riski juhtimiseks mõeldud meetmete valik ning nende rakendamise ja rakendamise lõpetamise tingimused;	Comment by Merike Koppel - JUSTDIGI: Kas mõte ongi valik meetmeid, nagu menüü, mille hulgast valitakse sobivad või lihtsalt "meetmed"?
2) fondi riskiprofiil, sealhulgas fondi tururisk, likviidsusrisk ja vastaspoole risk ehk krediidirisk, ja muud riskid, sealhulgas operatsioonirisk, ning fondi finantsvõimenduse kogusumma;
3) stressitestide tulemused;
4) loetelu lepinguriikidest, kus fondivalitseja või aktsiaseltsifond või viimaste nimel tegutsev turustaja fondi osakuid või aktsiaid tegelikult turustab.“;

33) paragrahvi 88 lõiget 4 täiendatakse pärast tekstiosa „aruandeperioodi lõppu“ tekstiosaga „, kui õigusaktides ei ole ette nähtud teisiti“;

34) paragrahvi 88 täiendatakse lõikega 61 järgmises sõnastuses:
„(61) Täiendavaid perioodilisi ja ühekordseid aruandeid ning andmeid on Finantsinspektsioonil õigus fondivalitsejalt tema valitsetava fondi kohta või aktsiaseltsifondilt lisaks käesolevas paragrahvis sätestatule õigus nõuda ka süsteemse riski jälgimiseks. Täiendavate aruandlusnõuete rakendamisest teavitab Finantsinspektsioon Euroopa Väärtpaberiturujärelevalve Asutust.“; 

35) paragrahvi 88 täiendatakse lõigetega 9 ja 10 järgmises sõnastuses:
„(9) Käesoleva paragrahvi lõike 2 punktis 2 sätestatud andmed ja andmed fondi vara kohta esitatakse aruannetes ning lõikes 22 sätestatud teave esitatakse Finantsinspektsioonile vastavalt Euroopa Parlamendi ja nõukogu direktiivi 2009/65/EÜ artikli 20a lõigete 5 ja 6 alusel välja töötakehtestatud sagedusele, tähtaegadele ning vormile kohaselt. 	Comment by Merike Koppel - JUSTDIGI: Lõikes 2 ongi sätestatud andmed, mis tuleb esitada aruannetes, mida selle sättega tahetakse sätestada?

(10) Finantsinspektsioon edastab käesoleva paragrahvi lõike 9 kohaselt kogutud teabe viivitamata teise lepinguriigi finantsjärelevalve asutusele, kui fondivalitseja või fond võib olla oluline vastaspoole riski allikas krediidiasutusele, mõnele teisele süsteemselt olulisele ettevõtjale või kogu finantssüsteemi stabiilsusele selles lepinguriigis oluline vastaspoole riski allikas.“;

36) paragrahvi 90 lõike 1 punkt 5 tunnistatakse kehtetuks;

37) paragrahvi 90 täiendatakse lõikega 21 järgmises sõnastuses:
„(21) Kui fondi arvel antakse laenu, tuleb fondi prospektis lisaks käesoleva seaduse §-s 74 sätestatule märkida § 1202 lõike 2 kohaselt määratud kuupäev, hiljemalt millest arvates hakkab fondi arvel laenu andmise korral selle fondi suhtes kohalduma ühele isikule antavate laenude piirmäär.“;	Comment by Merike Koppel - JUSTDIGI: Siin on liigsed nii sõna "hiljemalt" kui ka fraas "fondi arvel laenu andmise korral", millega lause juba algab	Comment by Merike Koppel - JUSTDIGI: "hakkab kohalduma" on kantseliitlik, pigem, kas "hakkab kehtima" või "hakatakse kohaldama … piirmäära" või lihtsalt "kohaldatakse … piirmäära"

38) paragrahvi 90 lõiget 4 täiendatakse punktidega 4–6 järgmises sõnastuses:
„4) laenuportfelli koosseis, kui fondi arvel antakse laenu; 
5) kõik tasud ja kulud, mida investorid on aasta jooksul on otse või kaudselt maksnud või kandnud;	Comment by Merike Koppel - JUSTDIGI: Tasusid ei saa kanda ja kulusid ei saa maksta, pigem nii: "kõik aasta jooksul otse või kaudselt investorite makstud tasud või kantud kulud"
6) teave eriotstarbelise ettevõtja, fondivalitseja emaettevõtja või tütarettevõtja kohta, kui kõnealuse ettevõtja vahendusel on investeeritud fondi vara fondivalitseja nimel.“;

39) paragrahvi 90 täiendatakse lõigetega 7 ja 8 järgmises sõnastuses:
„(7) Käesoleva paragrahvi lõike 4 punktides 5 ja 6 nimetatud teave tuleb fondivalitsejal investoritele kättesaadavaks teha vähemalt kord aastas.

(8) Alternatiivfondi dokumentide avalikustamise suhtes ei kohaldata käesoleva seaduse § 81 lõike 3 teises lauses sätestatud nõuet ega § 74 lõike 1 punktis 13 ja § 75 lõike 1 punktis 7 sätestatud tasustamise põhimõtete täieliku kirjelduse paberil tasuta kättesaadavaks tegemise nõuet.“; 

40) paragrahv 92 muudetakse ja sõnastatakse järgmiselt:
[bookmark: para92]„§ 92. Alternatiivfondi kohta Finantsinspektsioonile esitatava lisateabe erisused

(1) Finantsinspektsioonile tuleb alternatiivfondi kohta käesoleva seaduse § 88 lõikes 22 sätestatud teabe hulgas esitada ka mittelikviidse vara osakaal fondi varas, mille suhtes rakendatakse erikorda vastavalt komisjoni delegeeritud määrusele (EL) nr 231/2013 sellise vara vähese likviidsuse tõttu.	Comment by Merike Koppel - JUSTDIGI:  kas nii võiks: "millele rakendatakse komisjoni delegeeritud määruse (EL) nr 231/2013 kohaselt selle vähese likviidsuse tõttu erikorda."?

(2) Kui fondi vara valitsemisel kasutatakse olulisel määral finantsvõimendust, esitab fondivalitseja Finantsinspektsioonile sellise fondi kohta järgmise teabe:
1) fondi finantsvõimenduse üldine tase;	Comment by Merike Koppel - JUSTDIGI: "kogusuurus", nagu paragr-s 269?
2) fondi finantsvõimenduse jagunemine raha või väärtpaberite laenamisest tingitud finantsvõimenduse ja tuletisinstrumentidest tingitud finantsvõimenduse vahel;	Comment by Merike Koppel - JUSTDIGI: "tingima" tähendab millegi põhjuseks v eelduseks olema, kas raha laenamine tingib finantsvõimenduse? Või finantsvõimendus toimub raha laenamise teel/abil? Kas sobiks "raha või väärtpaberite laenamisel rajanev finantsvõimendus"?
3) millisel määral on fondi vara kasutatud korduvalt finantsvõimenduskokkulepete alusel.

(3) Fondivalitseja lähtub finantsvõimenduse määra olulisuse hindamisel Euroopa Parlamendi ja nõukogu direktiivi 2011/61/EL artikli 24 lõikes 6 viidatud komisjoni delegeeritud õigusaktis sätestatust.

(4) Käesoleva paragrahvi lõikes 2 nimetatud teave esitatakse laenatud raha või väärtpaberite viie suurima allika ja nendelt allikatelt saadud finantsvõimenduse suuruse kohta iga fondi kohta eraldi.	Comment by Merike Koppel - JUSTDIGI: Siin võib veidi lugemist takistada sõna "kohta" kordus, kas tuleks kõne alla "fonditi eraldi" või "iga fondi puhul eraldi"?

(5) Käesoleva seaduse § 88 lõike 2 punktis 2 sätestatud andmed ja andmed fondi vara kohta esitab aruannetes ning sama paragrahvi lõikes 22 ja käesolevas paragrahvis sätestatud teabe esitab alternatiivfondi valitseja Finantsinspektsioonile vastavalt Euroopa Parlamendi ja nõukogu direktiivi 2011/61/EL artikli 24 lõigete 5a ja 5b alusel välja töökehtestatud sagedusele, tähtaegadele ning ja vormile kohaselt.“;	Comment by Merike Koppel - JUSTDIGI: Kas mõte on, et alternatiivfondi valitseja esitab need andmed aruannetes? Praegusest sõnastusest see ei selgu. Kas nii: "Alternatiivfondi valitseja esitab Finantsinspektsioonile käesoleva seaduse …. andmed fondi vara kohta aruannetes ning sama paragrahvi … sätestatud teabe Finantsinspektsioonile Euroopa Parlamendi… vormi kohaselt."
Või on mõte: "aruannetes esitatavad … andmed ja andmed fondi vara kohta ning … sätestatud teabe esitab …"

41) paragrahvi 93 lõige 1 muudetakse ja sõnastatakse järgmiselt:
„(1) Pensionifondi valitseja asukohas ja fondivalitseja või selle konsolideerimisgrupi, millesse fondivalitseja kuulub, veebilehel peab igal isikul olema võimalus tasuta tutvuda käesoleva seaduse § 81 lõike 2 punktides 1 ja 2 nimetatud dokumentidega ning tööandja pensionifondi ja PEPP-ina registreeritud pensionifondi, eurofondi või alternatiivfondi puhul sama lõike punktis 4 nimetatud dokumendiga.“;

42) paragrahvi 93 täiendatakse lõikega 12 järgmises sõnastuses:
„(12) Käesoleva seaduse § 94 kohase pensionifondi põhiteabega peab igal isikul olema võimalik tutvuda ka pensionifondi valitseja asukohas ning fondivalitseja või selle konsolideerimisgrupi, millesse fondivalitseja kuulub, veebilehel peab olema vähemalt viide registripidaja veebilehel avaldatud vastavalt kohustusliku või vabatahtliku pensionifondi võrdlustabelile.“;	Comment by Merike Koppel - JUSTDIGI: "vastavalt" selles tähenduses osutab eelmainitud asjade ja järgnevalt mainitavate asjade vastavusele samas järjekorras, kuna eelpool ei ole mainitud midagi, millele järgnevad asjad vastavad, siis on see siin üleliigne.

43) paragrahvi 93 täiendatakse lõikega 13 järgmises sõnastuses:
„(13) Likviidsusriski juhtimise meetmete kohta esitatakse pensionifondi prospektis erinevalt käesoleva seaduse § 74 lõike 1 punktis 9 sätestatust vaid osakute väljalaskmise ja tagasivõtmise peatamise tingimused ning pensionifondi suhtes ei kohaldata sama lõike punktis 13 sätestatud tasustamise põhimõtete täieliku kirjelduse paberil tasuta kättesaadavaks tegemise nõuet.“;
 
44) paragrahvi 93 lõige 2 tunnistatakse kehtetuks;

45) paragrahvi 93 täiendatakse lõigetega 22 ja 23 järgmises sõnastuses:
„(22) Pensionifondi tootluse avaldamise suhtes ei kohaldata käesoleva seaduse § 82 lõike 2 ega 4 esimeses lauses sätestatut ning pensionifondi valitseja ja selle konsolideerimisgrupi, millesse fondivalitseja kuulub, veebilehel avalikustatava teabe suhtes ei kohaldata sama paragrahvi lõike 5 esimeses lauses sätestatut. Piisava tegevusajaloo olemasolu korral avalikustatakse pensionifondi tootlus vähemalt viimase 12 kuu kohta ning tootluse avaldamisel peab pensionifondi piisava tegevusajaloo olemasolu korral esitama ka fondi keskmise tootluse viimase ühe, viie ja kümne kalendriaasta kohta.

(23) Kohustusliku pensionifondi osakuomanikule tema isikliku tootluse näitamisel tuleb kasutada pensioniregistri pidaja arvutatud osakuomaniku isiklikku tootlust, mille arvutamisel lähtutakse sisemise tasuvusmäära (IRR) metoodikast.“;	Comment by Merike Koppel - JUSTDIGI: IATEs on internal rate of return (IRR) sisemine tasuvuslävi/tulumäär

46) paragrahvi 93 lõige 4 muudetakse ja sõnastatakse järgmiselt:
„(4) Pensionifondi valitseja esitab pensioniregistri pidajale viimase veebilehel avalikustamiseks: 	Comment by Merike Koppel - JUSTDIGI: "avalikustama" tähendab (salajast) avalikuks tegema, paljastama, siin pigem: avaldamiseks, sama käib nt sama paragrahvi lõike 3 kohta
1) pensionifondi põhiteabe andmed ja nende muutumise korral uuendatud põhiteabe andmed, arvestades käesoleva seaduse §-s 94 sätestatut;	Comment by Merike Koppel - JUSTDIGI: Teave tähendabki andmeid või fakte, mis iseloomustavad mingit nähtust, protsessi, asja vm, seega tähenduskordus (andmete andmed), mida on mõeldud? Lihtsalt "põhiteabe"?
2) kohustusliku pensionifondi tingimused ja prospekti ning nende muutmise korral muudetud tingimused ja prospekti.“;

47) paragrahvi 93 täiendatakse lõikega 41 järgmises sõnastuses:
„(41) Kui pensionifondil on tingimuste või prospekti kohaselt lubatud võtta edukustasu, tuleb sellise fondi valitsemistasu ja jooksvate tasude avalikustamise korral viidata ka edukustasu võtmise võimalusele.“; 

48) seadust täiendatakse §-ga 931 järgmises sõnastuses:
„§ 931. Pensionifondi aruandluse ja Finantsinspektsioonile esitatava teabe erisused

Pensionifondi kohta ei koostata ega esitata Finantsinspektsioonile fondi osakute või aktsiate aruannet.“;

49) paragrahvi 931 tekst loetakse lõikeks 1 ja paragrahvi täiendatakse lõikega 2 järgmises sõnastuses: 
„(2) Pensionifondi aruandluse ja Finantsinspektsioonile teabe esitamise suhtes ei kohaldata käesoleva seaduse § 88 lõike 2 punktis 2 ning lõigetes 21, 22, 61, 9 ja 10 sätestatut.“;

50) paragrahv 94 muudetakse ja sõnastatakse järgmiselt:
[bookmark: para94]„§ 94. Pensionifondi põhiteave ja sellele esitatavad nõuded

(1) Pensionifondi põhiteabes esitatakse:	Comment by Merike Koppel - JUSTDIGI: "… põhiteave sisaldab järgmist" või "põhiteabedokumendis esitatakse"?
Teabes ei saa esitada, vrd infos esitatakse, mis on samuti võimatu ...
1) pensionifondi nimetus;
2) pensionifondi riskitase ja märge selle kohta, kui sellise fondi riskitase või maksimaalne aktsiariski maksimaalne osakaal langeb fondi tingimustes või prospektis kindlaks määratud aja jooksul;
3) Eesti investeeringute osakaal pensionifondi vara puhasväärtusest;
4) märge selle kohta, kas fond kasutab investeerimisel aktiivset või passiivset investeerimisstrateegiat pensionifondi tingimuste või prospekti kohaselt;
5) pensionifondi valitsemistasu ja jooksvad tasud;
6) märge selle kohta, kas fond võib võtta edukustasu pensionifondi tingimuste või prospekti kohaselt ja sama tasu eelmise kalendriaasta kohta;
7) pensionifondi keskmine tootlus viimase ühe, viie ja kümne jooksva aasta kohta, aasta baasil arvutatuna.	Comment by Merike Koppel - JUSTDIGI: "pensionifondi keskmine aastane tootlus viimase … aasta kohta." 
Kas jooksva asemel ei sobiks "järjestikuse"?
[bookmark: para94lg3]
(2) Eesti investeeringute osakaalu määramisel ei võeta Eesti investeeringuna arvesse pensionifondi vara paigutust Eesti krediidiasutuste hoiustesse. Pensionifondi investeeringuid teistesse fondidesse võib Eesti investeeringute osakaalu määramisel võtta arvesse teise fondi varast vaid ulatuses, mis on Eestisse investeeritud otse või teiste fondide kaudu. 

(3) Pensionifondi jooksvates tasudes peavad sisalduma kõik eelmise kalendriaasta tasud ja kulud, mis tasutakse käesoleva seaduse § 58 lõike 1 punktide 1–3 kohaselt pensionifondi arvel, välja arvatud edukustasu. Kui pensionifondi vara investeeritakse teistesse fondidesse, tuleb pensionifondi jooksvate tasude hulka arvata ka nende fondide jooksvad tasud. 

(4) Pensionifondi põhiteabes esitatavate näitajate määramise täpsemad tingimused ja korra kehtestab valdkonna eest vastutav minister määrusega. 	Comment by Merike Koppel - JUSTDIGI: "põhiteabedokumendis"?

(5) Käesoleva paragrahvi lõike 1 punktides 2–6 sätestatud andmed esitatakse pensionifondi põhiteabes kalendriaasta lõpu seisuga, kui käesoleva paragrahvi lõike 6 teisest lausest ei tulene teisiti. 	Comment by Merike Koppel - JUSTDIGI: "… põhiteabedokumendis"?

(6) Pensionifondi valitseja on kohustatud esitama registripidajale käesoleva paragrahvi lõike 1 punktides 1–6 sätestatud andmed pensionifondi põhiteabe avaldamiseks ning uuendama neid igal kalendriaastal, hiljemalt jaanuari lõpuks. Kui andmed muutuvad oluliselt kalendriaasta jooksul, on pensionifondi valitseja kohustatud uuendama registripidajale esitatud andmeid jooksvalt. 

(7) Pensionifondi põhiteabes esitatud jooksvaid tasusid on lubatud käesoleva paragrahvi lõike 6 teise lause kohaselt uuendada vaid juhul, kui muutub selle pensionifondi valitsemistasu suurus.	Comment by Merike Koppel - JUSTDIGI: "põhiteabedokumendis"?

(8) Pensionifondi põhiteave tehakse kättesaadavaks registripidaja veebilehel avaldatud kohustuslike ja vabatahtlike pensionifondide võrdlustabelitena. Pensionifondi osakute pakkumise ja pensionifondi kohta teabe avalikustdamise korral tuleb kasutada pensionifondi põhiteavet samal kujul, nagu see on käesoleva lõike kohaselt avaldatud, kuid viimane ei eelda, et pensionifondi valitsejal või kontohalduril oleks kohustus anda selgitusi nende pensionifondide kohta, mille osakuid ta ei paku.	Comment by Merike Koppel - JUSTDIGI: "tehakse kättesadavaks" on tulevik, "avaldatud" minevik, siin pigem ka tulevikus "avaldatavate"

(9) Fondi tootluse avaldamise suhtes pensionifondi põhiteabes ei kohaldata käesoleva seaduse §-s 82 ega § 93 lõikes 22 sätestatut.

(10) Pensionifondi põhiteabe suhtes ei kohaldata käesoleva seaduse §-des 73 ja 75 sätestatut.

(11) Käesolevas paragrahvis sätestatut ei kohaldata tööandja pensionifondi ega PEPP-ina registreeritud pensionifondi, eurofondi ja alternatiivfondi suhtes.“;

51) paragrahvi 96 lõige 1 muudetakse ja sõnastatakse järgmiselt:
„(1) Käesoleva seaduse §-des 77 ja 78 fondi prospekti muutmise kohta sätestatut kohaldatakse kohustuslike pensionifondide suhtes ning prospekti ja põhiteabe (edaspidi ühiselt käesolevas paragrahvis koos prospektid) muutmise kohta sätestatut tööandja pensionifondide suhtes, arvestades käesolevas paragrahvis sätestatud erisusi.“;

52) paragrahvi 96 täiendatakse lõikega 11 järgmises sõnastuses:
„(11) Käesoleva seaduse § 94 nõuete kohaselt koostatud pensionifondi põhiteabe muutmise suhtes ei kohaldata käesoleva seaduse §-des 77 ja 78 sätestatut.“;

53) paragrahvi 96 lõigetes 2 ja 3 asendatakse tekstiosa „prospektide“ tekstiosaga „prospekti“;

54) paragrahvi 96 lõige 6 muudetakse ja sõnastatakse järgmiselt: 
„(6) Pensionifondi tingimuste muutmisest põhjustatud investeerimispoliitika või osakutega seotud õiguste olulise muutmise korral kohustusliku pensionifondi prospektis ning tööandja pensionifondi prospektides kohaldatakse muudatustest teavitamise, nende avalikustamise ja jõustumise suhtes käesoleva seaduse §-des 40, 41 ja 46 sätestatut.“;	Comment by Merike Koppel - JUSTDIGI: "muutmisest põhjustatud muutmine" ei ole hea stiil, kehtivas seaduses kasutatakse "muutmisest tulenev", sobiks ka "muutmisest tingitud"

55) paragrahvi 104 täiendatakse lõikega 5 järgmises sõnastuses:
„(5) Kui fondivalitseja kannab käesoleva seaduse § 57 lõike 1 punktis 2 sätestatud vara eraldamise meetme rakendamisel sellise vara eraldi kontole, ei pea fondivalitseja eelnimetatud vara puhul arvestama käesolevas peatükis sätestatud varade investeerimise ja riskide hajutamise nõudeid ega piiranguid.“;

56) paragrahvi 115 lõike 3 esimeses lauses asendatakse tekstiosa „Reguleeritud turu välise tuletistehinguga“ tekstiosaga „Tuletistehinguga, mida ei kliirita keskse vastaspoole kaudu,“;	Comment by Merike Koppel - JUSTDIGI: Praegu jääks nii: "Tuletistehinguga, mida ei kliirita keskse vastaspoole kaudu, võetav riskipositsioon …", mis ei ole hea, ei ole loetav.
Pakun pigem nii: "Riskipositsioon, mis võetakse tuletistehinguga, mida ei kliirita keskse vastaspoole kaudu, võib moodustada…"
Sõna "kliirima" ei ole varem seadustes kasutatud, selle tähendust ei ole esitatud ka Sõnaveebis. Seega võiks selle tähendust selgitada selle eelnõu seletuskirjas. Kuna "kliiringu" sünonüüm on "tasaarveldus", kas ei sobiks siia paremini "tasaarveldama"?

57) paragrahvi 115 täiendatakse lõikega 31 järgmises sõnastuses:
„(31) Kliirimiseks keskse vastaspoolega loetakse arveldamist Euroopa Parlamendi ja nõukogu määruse (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (ELT L 201, 27.07.2012, lk 1–59) artikli 14 alusel tegevusloa saanud või artikli 25 alusel tunnustatud keskse vastaspoole kaudu sama määruse artikli 2 punkti 1 tähenduses.“;	Comment by Merike Koppel - JUSTDIGI: "Keskse vastaspoole kaudu kliirimiseks"?

58) paragrahvi 115 lõike 5 punktis 1 asendatakse tekstiosa „reguleeritud turu välistele tuletistehingutele“ tekstiosaga „tuletistehingute suhtes“;

59) paragrahvi 115 lõikes 6 asendatakse tekstiosa „tuletistehingute riskipositsioonid selles isikus“ tekstiosaga „riskipositsioonid, mis tulenevad selle isikuga tehtavatest tuletistehingutest ja mida ei kliirita keskse vastaspoole kaudu,“;

60) paragrahvi 120 täiendatakse lõikega 10 järgmises sõnastuses:
„(10) Erinevalt käesoleva seaduse § 119 lõike 4 esimeses lauses sätestatust võib muu avaliku fondi arvel anda laenu, arvestades §-s 1202 sätestatud nõudeid.“;

61) paragrahvi 1201 täiendatakse lõikega 4 järgmises sõnastuses:
„(4) Muu avaliku kinnise fondi arvel võib anda laenu kooskõlas käesoleva seaduse § 120 lõikega 10.“;

62) seaduse 11. peatüki 3. jagu täiendatakse §-ga 1202 järgmises sõnastuses:
„§ 1202. Nõuded muu avaliku fondi laenutehingutele

(1) Muu avaliku fondi arvel laenu andmise korral ei või ühele isikule antavate laenude tinglik väärtus kokku ületada 20 protsenti laenu andva fondi vara puhasväärtusest, kui laenu antakse: 
1) eurofondile, alternatiivfondile või pensionifondile;
2) kindlustusandjale, edasikindlustusandjale või kindlustusvaldusettevõtjale;
3) krediidiasutusele, krediidiasutuse abiettevõtjale või finantseerimisasutusele krediidiasutuste seaduse tähenduses.

(2) Fondivalitseja või aktsiaseltsifond on kohustatud käesoleva paragrahvi lõikes 1 sätestatud piirmäära kohaldama hiljemalt fondi tingimustes, põhikirjas või prospektis sätestatud kuupäevast alates. Kuupäeva määramisel lähtub fondivalitseja või aktsiaseltsifond fondi investeerimisstrateegiast ja fondi vara eripärast ning see peab jääma fondi osakute või aktsiate esmasele väljalaskmisele järgneva 24 kuu sisse. Erandkorras, kui see on fondi investeerimisstrateegiat ja vara eripära arvestades põhjendatud, võib fondivalitseja või aktsiaseltsifond tähtaega Finantsinspektsiooni loal pikendada kuni 12 kuu võrra. 	Comment by Johanna Maria Kosk - JUSTDIGI: Kas siin on mõeldud erandjuhul?
 
(3) Kui fondi vara puhasväärtust suurendatakse või vähendatakse osakuid või aktsiaid välja lastes või tagasi võttes, peatatakse käesoleva paragrahvi lõikes 1 sätestatud piirmäära kohaldamine ajutiselt kuni 12 kuuks, arvestades ajavahemikku määrates fondi osakuomanike või aktsionäride õigustatud huvidega.

(4) Käesoleva paragrahvi lõikes 1 sätestatud piirmäära ei kohaldata olukorras, kui fondivalitseja hakkab fondi likvideerimise käigus võõrandama fondi vara, et selle fondi osakuid või aktsiaid tagasi võtta. 	Comment by Merike Koppel - JUSTDIGI: Pigem "ei kohaldata, kui ...". "olukord" on asjade üldine olek, seis teatud ajahetkel 

(5) Laenu andmise korral Euroopa riskikapitalifondi, Euroopa sotsiaalettevõtlusfondi või Euroopa pikaajalise investeerimisfondi arvel kohaldatakse käesoleva paragrahvi lõikes 1 sätestatud piirmäära kooskõlas Euroopa Parlamendi ja nõukogu määrustes (EL) nr 345/2013, nr 346/2013 või 2017/1131 sätestatud fondi vara investeerimist puudutavate piirmäärade, piirangute ja tingimustega.	Comment by Merike Koppel - JUSTDIGI: Kui "või", siis ainsuses

(6) Laenu andmisega teenitav tulu, millest on lubatud maha arvata vaid tasu laenu haldamise eest, peab jääma fondi.

(7) Muu avaliku fondi arvel ei või laenu anda tarbijatele, kui käesolevas seaduses ei ole sätestatud teisiti, ega fondi enda valitsejale, depositooriumile, kolmandale isikule, kellele on fondivalitseja või depositooriumi ülesanded edasi antud, või fondivalitsejaga samasse konsolideerimisgruppi kuuluvale ettevõtjale, kes annab laenu eelnimetatud juriidilistele isikutele. Fondivalitseja võib muu avaliku fondi arvel väljastada välisriikides tarbijakrediiti, sealhulgas hüpoteekkrediiti (edaspidi käesolevas seaduses tarbijakrediit), kui see on vastava riigi õigusaktide kohaselt lubatud. Muu avaliku fondi arvel ei või tarbijakrediiti väljastada selle fondi valitseja või aktsiaseltsifondi enda ega fondi depositooriumi töötajatele, samuti sellise kolmanda isiku töötajatele, kellele on fondivalitseja ülesanded edasi antud.
 
(8) Laenu andva muu avaliku fondi investeerimisstrateegia ei või ette näha laenu andmist, kui sellise tegevuse ainus eesmärk on see laen või laenust tingitud riskipositsioonid üle anda kolmandale isikule laenulepingu või sellest tuleneva nõude loovutamise teel. 

(9) Kui fondivalitseja või aktsiaseltsifond loovutab laenulepingu või sellest tuleneva nõude hiljem kolmandale isikule, peab fond riskipositsioonina hoidma vähemalt viite protsenti iga selle laenu tinglikust väärtusest. Sellist riskipositsiooni tuleb hoida vähemalt kaheksa aastat või kuni laenulepingu lõppemise tähtpäevani, kui see on lühem kui kaheksa aastat või välisriigis on väljastatud tarbijakrediiti. 	Comment by Merike Koppel - JUSTDIGI: Tähtpäev ei saa olla lühem kui kaheksa aastat, see on kindel kuupäev, mis on täpselt 24 tundi pikk, pigem: "kehtivusaja lõppemiseni".

(10) Käesoleva paragrahvi lõikes 9 sätestatud nõuet ei kohaldata olukorras, kui: 
1) fondivalitseja või aktsiaseltsifond hakkab fondi likvideerimise käigus võõrandama fondi vara, et selle osakuid või aktsiaid tagasi võtta;
2) fondi vara on vajalik võõrandada, et täita Euroopa Liidu toimimise lepingu artikli 215 alusel vastu võetud piiravaid meetmeid või tootenõudeid;
3) laenulepingu või sellest tuleneva nõude loovutamine on fondi osakuomanike või aktsionäride parimates huvides ja on vajalik fondi investeerimisstrateegia sellekohaseks rakendamiseks või
4) laenuleping või sellest tulenev nõue loovutatakse laenuga seotud riski halvenemise tõttu, mille fondivalitseja või aktsiaseltsifond on tuvastanud hoolsuskontrolli ja riskijuhtimise protsessi käigus, ning lepingu või sellest tuleneva nõude omandajat on riski halvenemisest teavitatud.

(11) Finantsinspektsiooni nõudmisel tõendab laenu andva muu avaliku fondi valitseja või aktsiaseltsifond Finantsinspektsioonile, kui ta kasutab käesoleva paragrahvi lõikes 10 sätestatud erandit, mille kohaselt esineb samas lõikes kirjeldatud olukord. 	Comment by Merike Koppel - JUSTDIGI: Pigem nt nii: Kui valitseja või fond kasutab sätestatud erandit, tõendab ta inspektsiooni nõudmisel, et selle kasutamiseks on samas lõikes sätestatud alus.

(12) Fondi arvel laenu andmisena käsitatakse ka laenu andmist kaudselt kolmanda isiku või eriotstarbelise ettevõtja kaudu olukorras, kui sellist laenu antakse fondi arvel või nimel või fondivalitseja nimel, kui fondivalitseja või aktsiaseltsifond osaleb laenu struktureerimises või enne laenuga seotud riskipositsiooni võtmist laenu tingimuste kindlaksmääramises või kokkuleppimises.“;

63) paragrahvi 127 lõige 2 tunnistatakse kehtetuks;

64) paragrahv 129 tunnistatakse kehtetuks;

65) paragrahvi 140 lõige 3 muudetakse ja sõnastatakse järgmiselt:
„(3) Lepinguline fond võib ühineda lepingulise fondi või aktsiaseltsifondiga. Lepingulised fondid võivad ühineda ka selliselt, et moodustatakse uus lepinguline fond, ning lepinguline fond ja aktsiaseltsifond selliselt, et asutatakse uus aktsiaseltsifond. Lisaks võib aktsiaseltsifond ühineda aktsiaseltsifondiga ning aktsiaseltsid võivad ühineda selliselt, et asutatakse uus aktsiaseltsifond.“;

66) paragrahvi 141 pealkirjas ning lõigetes 1 ja 2 asendatakse tekstiosa „lepingulise fondi“ tekstiosaga „lepinguliste fondide“; 

67) paragrahvi 142 lõige 2 muudetakse ja sõnastatakse järgmiselt:
„(2) Aktsiaseltsifondi ühinemisel teise aktsiaseltsifondiga kohaldatakse äriseadustiku § 391 lõigetes 1–5 sätestatut.“;

68) paragrahvi 142 täiendatakse lõikega 21 järgmises sõnastuses:
„(21) Kui aktsiaseltsifond ühendab endaga lepingulise fondi või ühinevad aktsiaseltsifond ja lepinguline fond uue aktsiaseltsifondi asutamise teel, kohaldatakse selliste ühinemiste suhtes käesolevas seaduses aktsiaseltsifondi ja äriseadustiku § 391 lõigetes 1–5 aktsiaseltsi ühinemise viiside kohta sätestatut.“;

69) paragrahvi 143 lõike 2 esimeses lauses asendatakse tekstiosa „osakuomanikud“ tekstiosaga „osakuomanikud või aktsionärid“ vastavas käändes;

70) paragrahvi 146 lõike 2 punkt 4 muudetakse ja sõnastatakse järgmiselt:
„4) ühinemise mõju hinnang ühendava lepingulise fondi fondivalitseja või ühendava aktsiaseltsifondi finantsseisundile, sealhulgas prognoosid lepingulise fondi fondivalitseja või aktsiaseltsifondi usaldatavusnõuete täitmise kohta, välja arvatud juhul, kui eurofond ühineb piiriüleselt.“;	Comment by Merike Koppel - JUSTDIGI: Pigem nii, ka kehtivas nii 19 korral, muidu kõlaks kui köögitooli toolijalg, st liigne kordus

71) paragrahvi 159 lõikes 4 asendatakse tekstiosa „Ühinemise teabe võib“ tekstiosaga „Kui ühinev fond on eurofond, võib ühinemise teabe“;

72) paragrahvi 163 täiendatakse lõigetega 21–25 järgmises sõnastuses:
„(21) Kui aktsiaseltsifondiga ühendatakse lepinguline fond või ühinevad need fondid uue aktsiaseltsifondi asutamise teel, kohaldatakse lepingulise fondi, selle osakuomanike ja osakute suhtes äriseadustiku § 400 lõigetes 1 ja 2, § 402 lõikes 3, § 403 lõikes 1, lõigetes 3 ja 4, lõike 6 esimeses lauses ning § 405 lõigetes 2, 5 ja 6 ühendatava või ühineva ühingu, ühingu osanike või aktsionäride ning osade või aktsiate kohta sätestatut. Sellise ühinemise korral ei kohaldata äriseadustiku §-s 401, § 402 lõikes 1 ega § 403 lõikes 2 ja lõike 6 teises lauses sätestatut.

(22) Ühendatava lepingulise fondi suhtes kohaldatakse äriseadustiku § 403 lõike 6 esimeses lauses sätestatut ning § 405 lõigetes 5 ja 6 ühineva ühingu juhatuse või nõukogu liikme kohta sätestatut lepingulise fondi valitseja juhatuse või nõukogu liikme suhtes. 	Comment by Merike Koppel - JUSTDIGI: Lause teise poole sõnade järjekord võiks olla nagu lause esimeses pooles: selle suhtes kohaldatakse seda ja selle suhtes seda.

(23) Lepingulise fondi ühendamise korral aktsiaseltsifondiga ning nende fondide ühinemise korral uue aktsiaseltsifondi asutamise teel võib ühendav aktsiaseltsifond jätkata tegevust ärinime all, mis oli kasutuses ühendatava lepingulise fondi nimetusena, arvestades käesoleva seaduse §-s 24 fondi ärinime ja nimetuse kohta sätestatut. 

(24) Ühendatav lepinguline fond loetakse lõppenuks, kui ühinemine kantakse ühendava aktsiaseltsifondi registrikaardile või uue aktsiaseltsifondi registrisse. 

(25) Aktsiaseltsifondi ja lepingulise fondi ühinemise korral uue aktsiaseltsifondi asutamise teel on asutajateks ühinev aktsiaseltsifond ja ühineva lepingulise fondi osakuomanikud.“;

73) paragrahvi 163 lõige 4 muudetakse ja sõnastatakse järgmiselt:
„(4) Aktsiaseltsifondi või lepingulise fondi lõppbilanss koostatakse vastavalt aktsiaseltsifondi majandusaasta aruande või lepingulise fondi aastaaruande osaks olevale bilansile esitatavatele nõuetele ja selle suhtes kohaldatakse käesolevas seaduses aktsiaseltsifondi majandusaasta aruande või lepingulise fondi aastaaruande kinnitamise ning audiitorkontrolli teostamise kohta sätestatut.“;

74) paragrahvi 193 lõike 1 punkt 1 muudetakse ja sõnastatakse järgmiselt:
„1) avaldab lepingulise fondi maksejõuetuks kuulutamise teate väljaandes Ametlikud Teadaanded, tagab selle teate või aktsiaseltsifondi pankrotiteate avaldamise fondivalitseja, selle konsolideerimisgrupi, millesse fondivalitseja kuulub, või aktsiaseltsifondi veebilehel koos viitega teadaande avaldamisele väljaandes Ametlikud Teadaanded või avaldab teadaande muus väljaandes koos viitega väljaandele Ametlikud Teadaanded, kui see on vajalik teabe levikuks;“;	Comment by Merike Koppel - JUSTDIGI: Kas see on midagi muud kui eespool kasutatud "teade"? Ühes sättes tuleks ühe ja sama asja nimetamiseks kasutada üht ja sama terminit.	Comment by Merike Koppel - JUSTDIGI: Veebileht ei ole väljaanne, väljaanne on trükis või veebis avaldatud teos, "muus väljaandes" tekitab siin segadust lause esimese poolega, nagu võiks selle teate avaldada ka muus väljaandes peale Ametlike Teadaannete … kas sobiks lihtsalt "mujal" või "muus kohas" vms?

75) paragrahvi 244 lõike 1 punkt 7 muudetakse ja sõnastatakse järgmiselt:
„7) osakute väljalaskmise ja tagasivõtmise tingimused, muu hulgas aeg, mille möödumisel võetakse osakute tagasivõtmise nõude esitamisest arvates tagasi fondi osakuid;“;

76) paragrahvi 244 lõiget 1 täiendatakse punktiga 81 järgmises sõnastuses:
„81) fondi likviidsusriski juhtimiseks rakendatavad meetmed, kui fond on mittekinnine alternatiivfond;“; 	Comment by Merike Koppel - JUSTDIGI: "juhtimise meetmed avatud … fondi puhul"?

77) paragrahvi 244 lõiget 2 täiendatakse punktidega 61 ja 62 järgmises sõnastuses:
„61) aktsiate väljalaskmise ja tagasivõtmise tingimused, muu hulgas aeg, mille möödumisel võetakse aktsiate tagasivõtmise nõude esitamisest arvates tagasi fondi aktsiaid;
62) fondi likviidsusriski juhtimiseks rakendatavad meetmed, kui fond on mittekinnine alternatiivfond;“;	Comment by Merike Koppel - JUSTDIGI: "juhtimise meetmed avatud alternatiivfondi puhul"?

78) paragrahvi 244 lõike 3 punkt 6 muudetakse ja sõnastatakse järgmiselt:
„6) osade väljalaskmise ja tagasivõtmise tingimused, muu hulgas aeg, mille möödumisel võetakse osade tagasivõtmise nõude esitamisest arvates tagasi fondi osasid;“;

79) paragrahvi 244 lõiget 3 täiendatakse punktiga 61 järgmises sõnastuses:
„61) fondi likviidsusriski juhtimiseks rakendatavad meetmed, kui fond on mittekinnine alternatiivfond;“;	Comment by Merike Koppel - JUSTDIGI: "juhtimise meetmed avatud alternatiivfondi puhul"?

80) seaduse 20. peatüki pealkiri muudetakse ja sõnastatakse järgmiselt:
„20. peatükk
[bookmark: ptk20]Fondi osakute, aktsiate või osade registreerimine, vara puhasväärtus ja fondi likviidsusriski juhtimine“;

81) seaduse 20. peatükki täiendatakse §-ga 2641 järgmises sõnastuses:
„§ 2641. Fondi likviidsusriski juhtimine

Kui fond on mittekinnine alternatiivfond, kohaldatakse sellise fondi likviidsusriski juhtimise suhtes käesoleva seaduse §-des 57 ja 571 avaliku fondi osakute või aktsiate väljalaskmise ja tagasivõtmise peatamise ning muude väljalaskmist ja tagasivõtmist puudutavate fondi likviidsusriski juhtimiseks rakendatavate meetmete kohta sätestatut.“;	Comment by Merike Koppel - JUSTDIGI: "avatud"?	Comment by Merike Koppel - JUSTDIGI: "likviidsusriski juhtimise meetmete"?

82) paragrahvi 266 täiendatakse lõikega 8 järgmises sõnastuses:	Comment by Johanna Maria Kosk - JUSTDIGI: Teeme ettepaneku täiendada lg-ga 6'1, et volitusnorm jääks paragrahvi viimaseks lõikeks, nagu on väljakujunenud tavaks.
„(8) Usaldusfondi majandusaasta aruande suhtes ei kohaldata äriseadustiku § 971 lõike 1 esimeses lauses sätestatut ning aruande kinnitab fondivalitseja või kui see tuleneb usaldusfondi ühingulepingust, siis kinnitavad aruande ka usaldusfondi täisosanikud.“; 

83) paragrahvi 269 lõike 1 punkt 7 muudetakse ja sõnastatakse järgmiselt:
„7) fondi likviidsusriski juhtimise kirjeldus, sealhulgas käesoleva seaduse § 2641 kohaselt fondi likviidsusriski juhtimiseks rakendatavate meetmete kasutamise võimalused ja tingimused ning osakute, aktsiate või osade tagasivõtmise tavapärased tingimused ja võimalikud erisused, kui hakatakse rakendama likviidsusriski juhtimiseks mõeldud meetmeid;“;	Comment by Merike Koppel - JUSTDIGI: "… juhtimise meetmete"	Comment by Merike Koppel - JUSTDIGI: "juhtimise meetmeid"

84) paragrahvi 269 lõige 4 muudetakse ja sõnastatakse järgmiselt:
„(4) Fondivalitseja teeb fondi investorile regulaarselt kättesaadavaks järgmise teabe:
1) mittelikviidse vara osakaal fondi varas, mille suhtes rakendatakse erikorda vastavalt komisjoni delegeeritud määrusele (EL) nr 231/2013 sellise vara vähese likviidsuse tõttu;	Comment by Merike Koppel - JUSTDIGI: Pigem nii "mille suhtes rakendatakse komisjoni delegeeritud määruse … kohaselt selle vähese likviidsuse tõttu erikorda"
2) fondi likviidsusriski juhtimise kord ja selle muudatused;
3) fondi riskiprofiil ja riskide juhtimiseks kasutatava riskijuhtimissüsteemi kirjeldus;
4) laenuportfelli koosseis, kui fondi arvel antakse laenu;
5) kõik tasud, maksud ja kulud, mida investorid aasta jooksul on otse või kaudselt maksnud või kandnud;	Comment by Merike Koppel - JUSTDIGI: "kõik aasta jooksul otse või kaudselt investorite makstud tasud või maksud või kantud kulud", sest tasusid ei saa kanda ja kulusid ei saa maksta ... 
6) teave emaettevõtja, tütarettevõtja või eriotstarbelise ettevõtja kohta, keda fondivalitseja on kasutanud või keda on fondivalitseja nimel kasutatud fondi vara investeerimiseks.“;

85) paragrahvi 269 täiendatakse lõikega 71 järgmises sõnastuses:
„(71) Käesoleva paragrahvi lõike 4 punktides 5 ja 6 nimetatud teave tuleb fondivalitsejal investoritele esitada vähemalt kord aastas.“;

86) paragrahvis 271 asendatakse tekstiosa „§-s 92“ tekstiosaga „§-des 88 ja 92“; 

87) seaduse 22. peatükki täiendatakse §-ga 2711 järgmises sõnastuses:
„§ 2711. Nõuded laenutehingutele

Kui fondi arvel antakse laenu, kohaldatakse selliste tehingute suhtes käesoleva seaduse §‑s 1202 muu avaliku fondi laenutehingute kohta sätestatut.“;

88) seadust täiendatakse §-ga 2731 järgmises sõnastuses:
„§ 2731. Ümberkujundamise keeld

Fondi ümberkujundamine ei ole lubatud.“;

89) paragrahvi 275 tekst muudetakse ja sõnastatakse järgmiselt:
„(1) Lepinguline fond võib ühineda teise Eestis moodustatud või moodustatava lepingulise fondiga ning lepingulise fondi võib ühendada Eestis asutatud või asutatava aktsiaseltsifondiga.

(2) Lepingulise fondi ühinemine otsustatakse fondivalitseja juhatuse ettepanekul lepingulise fondi üldkoosolekul.

(3) Lepingulise fondi ühinemiseks sõlmitakse ühinemisleping.

(4) Lepingulise fondi ühinemise korral läheb ühendatava fondi vara üle ühendavale fondile ja ühendatav fond loetakse lõppenuks.

(5) Lepingulised fondid võivad ühineda ka uue fondi moodustamise teel ning lepinguline fond ja aktsiaseltsifond uue aktsiaseltsifondi asutamise teel. Sel juhul läheb ühendatavate fondide vara üle uuele moodustatavale või asutatavale fondile ja ühendatavad fondid loetakse lõppenuks.

(6) Fondi ühinemise korral lastakse ühendatava fondi osakuomanikule välja selline kogus ühendava fondi osakuid või aktsiaid, mille puhasväärtus vastab osakuomanikule kuulunud ühendatava fondi osakute puhasväärtusele. Kinnise fondi ühinemise korral võib väljalastavate fondi osakute või aktsiate väärtus erineda puhasväärtusest käesoleva seaduse § 143 lõigetes 5 ja 6 sätestatud tingimustel. Uue fondi moodustamise või asutamise korral saavad selle osakuomanikeks või aktsionärideks ühendatavate fondide osakuomanikud või sellise fondi osakuomanikud ja ühendatava aktsiaseltsifondi aktsionärid.

(7) Välja lastud osakute või aktsiate eest tasuvad osakuomanikud või aktsionärid varaga, mis vastab nende osale ühendatavas fondis.

(8) Ühendatava fondi varasse kuuluvad ühendava fondi osakud või aktsiad ja ühendava fondi varasse kuuluvad ühendatava fondi osakud võetakse enne ühinemist tagasi.

(9) Ühinemisega tühistatakse ühendatava fondi osakud või aktsiad.

(10) Lepinguliste fondide ühinemise korral loetakse ühendatav fond lõppenuks pärast selle osakuomanikele ühendava fondi osakute väljalaskmist ja ühendatava fondi osakute tühistamist. Lepingulise fondi ühinemise korral aktsiaseltsifondiga või uue aktsiaseltsi asutamise teel loetakse ühendatav fond lõppenuks, kui ühinemine kantakse ühendava aktsiaseltsifondi registrikaardile või uue aktsiaseltsifondi registrisse. Ühinemise suhtes ei kohaldata käesolevas seaduses fondi lõpetamise kohta sätestatut.

(11) Ühendava fondi osakute või aktsiate väljalaskmise eest väljalaskmistasu ei võeta.

(12) Lepingulise fondi ühinemise korral aktsiaseltsifondiga või uue aktsiaseltsi asutamise teel võib ühendav aktsiaseltsifond jätkata tegevust ärinime all, mis oli kasutuses ühendatava lepingulise fondi nimetusena, arvestades käesoleva seaduse §-s 24 fondi ärinime ja nimetuse kohta sätestatut. 	Comment by Merike Koppel - JUSTDIGI: Siit oleks nagu midagi puudu või üle, vrd eespool: Lepingulise fondi ühendamise korral aktsiaseltsifondiga ning nende fondide ühinemise korral uue aktsiaseltsifondi asutamise teel 

(13) Kõik ühinemisega seotud fondi kulud katab selle fondi valitseja, kui fondi tingimustes või põhikirjas ei ole ette nähtud teisiti.

(14) Lepingulise fondi allfondi ühinemise suhtes kohaldatakse käesolevas seaduses lepingulise fondi ühinemise kohta sätestatut.

(15) Kui käesolevas paragrahvis ei ole sätestatud teisiti, kohaldatakse lepingulise fondi ühinemise suhtes aktsiaseltsifondiga ning lepingulise fondi ja aktsiaseltsifondi ühinemise suhtes uue aktsiaseltsifondi asutamise teel äriseadustiku §-des 391–405 aktsiaseltsi ühinemise kohta sätestatut. Samal ajal kohaldatakse ühendatava lepingulise fondi, selle valitseja juhatuse või nõukogu liikme ning osakuomanike ja osakute suhtes ühendatava või ühineva ühingu, ühingu juhatuse või nõukogu liikme ja osanike või aktsionäride ning osade või aktsiate kohta sätestatut.“;

90) paragrahvi 276 lõigete 1 ja 2 teises lauses asendatakse läbivalt tekstiosa „moodustamise“ tekstiosaga „asutamise“;

91) paragrahvi 283 punkt 1 muudetakse ja sõnastatakse järgmiselt:
„1) avaldab lepingulise fondi maksejõuetuks kuulutamise teate väljaandes Ametlikud Teadaanded, tagab selle teate või fondi pankrotiteate avaldamise fondivalitseja, selle konsolideerimisgrupi, millesse fondivalitseja kuulub, või aktsiaseltsifondi või usaldusfondi veebilehel koos viitega teadaande avaldamisele väljaandes Ametlikud Teadaanded või avaldab teadaande muus väljaandes koos viitega väljaandele Ametlikud Teadaanded, kui see on vajalik teabe levikuks;“;	Comment by Merike Koppel - JUSTDIGI: Kas see on midagi muud kui eespool kasutatud "teade"? Ühes sättes tuleks ühe ja sama asja nimetamiseks kasutada üht ja sama terminit.	Comment by Merike Koppel - JUSTDIGI: Veebileht ei ole väljaanne, väljaanne on trükis või veebis avaldatud teos, "muus väljaandes" tekitab siin segadust lause esimese poolega, nagu võiks selle teate avaldada ka muus väljaandes peale "Ametlike Teadaannete" ...

92) paragrahvi 286 lõiget 2 täiendatakse teise lausega järgmises sõnastuses:
„Finantsinspektsiooni loal võib Eestis asutatud või moodustatud alternatiivfondi depositoorium olla lepinguriigi krediidiasutus ka ilma, et ta osutaks depositooriumiteenust Eesti äriregistrisse kantud filiaalina, tingimusel et krediidiasutusel on õigus tegutseda Eestis piiriüleselt ja sellisest tegevusest on teavitatud Finantsinspektsiooni.“; 

93) paragrahvi 286 täiendatakse lõigetega 7–9 järgmises sõnastuses:
„(7) Kui Eestis asutatud või moodustatud alternatiivfondi investeerimisstrateegia spetsiifikat arvestades puudub Eestis sellise fondi jaoks vajaliku depositooriumiteenuse pakkumine, võib fondivalitseja, aktsiaseltsifond või usaldusfond taotleda Finantsinspektsioonilt luba määrata lepinguriigi krediidiasutus fondi depositooriumiks ilma, et depositooriumiteenust osutataks Eesti äriregistrisse kantud filiaalina. Fondivalitseja, aktsiaseltsifond või usaldusfond põhjendab Finantsinspektsioonile, miks vajalik depositooriumiteenuse pakkumine puudub. 	Comment by Merike Koppel - JUSTDIGI: "ei pakuta Eestis sellise fondi jaoks vajalikku depositooriumiteenust"?	Comment by Merike Koppel - JUSTDIGI: "talle vajalikku depositooriumiteenust ei pakuta"?

(8) Finantsinspektsioon võib anda käesoleva paragrahvi lõikes 7 sätestatud loa üksnes juhul, kui ta on saanud fondivalitsejalt või aktsiaseltsifondilt põhjendatud taotluse ja Finantsinspektsiooni hinnangul puudub Eestis asjakohase depositooriumiteenuse piisav pakkumine, arvestades konkreetse alternatiivfondi investeerimisstrateegiat. 	Comment by Merike Koppel - JUSTDIGI: "tema hinnangul ei pakuta Eestis asjakohast depositooriumiteenust"?

(9) Loa andmisest teavitab Finantsinspektsioon Euroopa Väärtpaberiturujärelevalve Asutust.“;

94) paragrahvi 288 lõike 2 punktid 3 ja 4 muudetakse ning sõnastatakse järgmiselt:
„3) depositooriumi asukohaks olev kolmas riik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;
4) kolmanda riigi ja Eesti vahel on sõlmitud OECD tulu- ja kapitalimaksu mudellepingu artikli 26 kohane leping, sealhulgas mitmepoolne maksuleping, mis tagab maksustamisalase teabe tõhusa vahetamise, ning see kolmas riik ei ole maksualast koostööd mittetegev jurisdiktsioon tulumaksuseaduse § 101 tähenduses;“;

95) paragrahvi 288 täiendatakse lõikega 21 järgmises sõnastuses:
„(21) Käesoleva paragrahvi lõike 2 punktides 3 ja 4 sätestatud tingimusi kohaldatakse depositooriumi määramise ajal. Kui depositooriumi asukohaks olev kolmas riik osutub suure riskiga kolmandaks riigiks rahapesu ja terrorismi rahastamise tõkestamise seaduse § 3 punkti 18 tähenduses või see kolmas riik lisatakse maksualast koostööd mittetegevate jurisdiktsioonide loetellu pärast depositooriumi määramist, tuleb alternatiivfondile määrata uus depositoorium investorite huve arvestades mõistliku aja jooksul, kuid mitte hiljem kui kahe aasta möödumisel nimetatud asjaolu asetleidmisest.“;	Comment by Merike Koppel - JUSTDIGI: Asjaolud ei saa aset leida, need pigem ilmnevad, seda saaks küll öelda suure riskiga riigiks osutumise kohta, aga mitte loetellu lisamise kohta, mis on tegevus, kas siin võiks olla "tuvastamisest", "teatavaks saamisest" vms?

96) paragrahvi 297 lõike 2 teist lauset täiendatakse pärast tekstiosa „täitmiseks“ tekstiosaga „ning kas peetakse kinni korrast, mis sätestab ülesannete edasiandmise kolmandale isikule“;

97) paragrahvi 297 täiendatakse lõikega 21 järgmises sõnastuses:
„(21) Käesoleva paragrahvi lõiget 2 ei kohaldata, kui fondi vara hoidev kolmas isik on Euroopa Parlamendi ja nõukogu määruse (EL) nr 909/2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012 (ELT L 257, 28.08.2014, lk 1–72), artikli 2 lõike 1 punktis 1 nimetatud juriidiline isik (edaspidi käesolevas paragrahvis väärtpaberite keskdepositoorium), kes tegutseb investor-keskdepositooriumina sama määruse artikli 29 lõike 3 ja artikli 48 lõike 10 alusel vastu võetud komisjoni delegeeritud määruse määratluse kohaselt.“;	Comment by Merike Koppel - JUSTDIGI: Või siiski "määruse tähenduses"?

98) paragrahvi 297 lõige 7 muudetakse ja sõnastatakse järgmiselt:
„(7) Depositooriumi ülesannete edasiandmiseks ei loeta teenuse osutamist depositooriumi hoidmise ülesande delegeerimise korral väärtpaberite keskdepositooriumi poolt, kes tegutseb emitent-keskdepositooriumina Euroopa Parlamendi ja nõukogu määruse (EL) nr 909/2014 artikli 29 lõike 3 ja artikli 48 lõike 10 alusel vastu võetud komisjoni delegeeritud määruse määratluse kohaselt. Käesoleva paragrahvi lõike 2 kohast teenuste osutamist investor-keskdepositooriumina käsitatakse depositooriumi hoidmise ülesande edasiandmisena.“; 	Comment by Merike Koppel - JUSTDIGI: "määruse tähenduses"?

99) paragrahvi 304 lõike 11 teises lauses asendatakse tekstiosa „, lõigetes 3–5 ning §-s 3681“ tekstiosaga „ning lõigetes 3–5“;

100) paragrahvi 305 lõiget 3 täiendatakse punktidega 4–6 järgmises sõnastuses:
„4) alternatiivfondi arvel laenu andmine;
5) eriotstarbeliste väärtpaberistamisüksuste haldamine;
6) krediidihaldustegevus, mida alternatiivfondi valitseja rakendab enda valitsetava alternatiivfondi suhtes.“;

101) paragrahvi 307 lõiget 1 täiendatakse punktiga 11 järgmises sõnastuses:
„11) väärtpaberiga seotud korralduse vastuvõtmine ja edastamine väärtpaberituru seaduse § 43 lõike 1 punkti 1 tähenduses;“;

102) paragrahvi 307 lõiget 1 täiendatakse punktiga 4 järgmises sõnastuses:
„4) võrdlusaluste haldamine kooskõlas Euroopa Parlamendi ja nõukogu määruses (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014 (ELT L 171, 29.06.2016, lk 1–65), sätestatuga.“;	Comment by Merike Koppel - JUSTDIGI: Piisaks lihtsalt: kooskõlas … määrusega

103) paragrahvi 307 lõiked 2 ja 3 muudetakse ning sõnastatakse järgmiselt:
„(2) Kui käesoleva paragrahvi lõike 1 punktis 4 nimetatud võrdlusaluste haldamise teenust osutatakse fondivalitseja kõrvalteenusena, ei ole lubatud hallata sama võrdlusalust, mida fondivalitseja rakendab enda valitsetava fondi suhtes.

(3) Fondivalitseja võib teha käesoleva paragrahvi lõikes 1 nimetamata tehinguid ja toiminguid, kui need abistavad või täiendavad vahetult tema põhitegevust, osutades fondi valitsemise või investeerimis- või kõrvalteenust, tingimusel et nendest tehingutest ja toimingutest tekkida võivat huvide konflikti juhitakse asjakohaselt.“;

104) paragrahvi 309 lõikes 8 asendatakse tekstiosa „§-s 307 nimetatud investeerimisteenust või kõrvalteenust osutavale fondivalitsejale kohaldatakse väärtpaberituru seaduse § 791 lõigetes 2 ja 4“ tekstiosaga „§ 307 lõike 1 punktides 1–3 nimetatud investeerimis- või kõrvalteenust osutava fondivalitseja suhtes kohaldatakse väärtpaberituru seaduse § 791 lõikes 2“; 	Comment by Johanna Maria Kosk - JUSTDIGI: Palun üle kontrollida võrreldes kehtiva sõnastusega, praegu on välja jäänud "§ 47 lõikes 9".

105) paragrahvi 309 täiendatakse lõigetega 9 ja 10 järgmises sõnastuses:
„(9) Käesoleva seaduse § 307 lõike 1 punktis 4 nimetatud kõrvalteenust osutava fondivalitseja suhtes kohaldatakse Euroopa Parlamendi ja nõukogu määruses (EL) 2016/1011 sätestatut.

(10) Kui käesolevas seaduses ning Euroopa Parlamendi ja nõukogu määruses (EL) 2016/1011 on sätestatud nõuded samale tegevusele, kohaldatakse fondivalitseja suhtes neid nõudeid, mis on detailsemad või rangemad.“;

106) paragrahvi 310 täiendatakse lõikega 31 järgmises sõnastuses:
„(31) Eurofondi või alternatiivfondi valitseja juhil peab olema muu hulgas piisavalt kogemusi peab olema muu hulgas piisav, et töötada sellist liiki fondide valdkonnas, mida fondivalitseja valitseb.“;	Comment by Merike Koppel - JUSTDIGI: Paragrahvi kehtiva sõnastuse järgi mitmuses.

107) paragrahvi 310 täiendatakse lõikega 7 järgmises sõnastuses:
„(7) Eurofondi või alternatiivfondi valitseja juhtidest vähemalt kahe juhi elukoht peab olema Eestis või mõnes teises lepinguriigis ja nad peavad osalema fondivalitseja juhtimises täistööajaga.“;

108) paragrahvi 313 lõiget 1 täiendatakse punktiga 14 järgmises sõnastuses:
„14) kui taotleja taotleb eurofondi valitseja või alternatiivfondi valitseja tegevusluba ja taotlemise ajal on teada fondi valitsemisega seotud ülesande edasiandmine kolmandale isikule, siis teave ülesande edasiandmise kokkuleppe kohta ning selle kolmanda isiku ärinimi, asukoht, olemasolul registrikood ja asjakohasel juhul tema üle finantsjärelevalvet teostava asutuse nimi.“;

109) paragrahvi 313 lõike 2 punkt 1 muudetakse ja sõnastatakse järgmiselt:
„1) taotleja organisatsiooniline struktuur, fondi valitsemiseks vajalikud vahendid ning fondivalitseja juhtide ja fondi valitsemisega seotud isikute õiguste, kohustuste ja vastutuse kirjeldus, sealhulgas fondivalitseja iga juhi ametinimetus ja tema kohustuste täitmiseks planeeritud ajajaotus;“;

110) paragrahvi 313 täiendatakse lõikega 31 järgmises sõnastuses:
„(31) Kui fondivalitseja soovib osutada võrdlusaluste haldamise teenust kõrvalteenusena, kuid tal puudub Euroopa Parlamendi ja nõukogu määruse (EL) 2016/1011 artikli 34 lõike 1 punkti b kohane registreering, peab ta koos tegevusloa taotlemisega taotlema ka selle tegevuse registreerimist.“;

111) paragrahvide 319 ja 320 pealkirja täiendatakse pärast tekstiosa „muutmine“ tekstiosaga „ja tegevusloa kehtetuks tunnistamine“ vastavas käändes;

112) paragrahvi 319 täiendatakse lõikega 6 järgmises sõnastuses:
„(6) Fondivalitseja tegevusluba lõpeb, kui fondivalitseja registreerib oma tegevuse, lähtudes käesoleva seaduse § 306 lõikes 3 sätestatust, ning ei valitse ühtegi sellist fondi, milleks tal oleks käesoleva seaduse kohaselt vaja tegevusluba, ega ühegi sellise fondi vara.“;

113) paragrahvi 321 lõike 1 sissejuhatavas lauseosas asendatakse tekstiosa „viivitamata teavitama Finantsinspektsiooni nende andmete ja asjaolude“ tekstiosaga „enne muudatuste elluviimist tegemist teavitama Finantsinspektsiooni nende andmete ja asjaolude olulisest“; 	Comment by Merike Koppel - JUSTDIGI: Sõnastada tuleks pigem nii, et oleks aru saada, mis muudatustest on jutt ja kes muudab, sest kui sätestada: muutumisest, siis ei selgu, kes muudab, praegusest sõnastusest ei ole ka aru saada, et teavitada tuleb enne just nende loetletud andmete muutmist, seega soovitan sõnastada sätte nii: "Fondivalitseja on kohustatud teavitama Finantsinspektsiooni fondivalitseja tegevusloa andmise otsustamisel aluseks võetud andmete ja asjaolude olulisest muutmisest enne muudatuste tegemist / enne nende muutmist, sealhulgas esitama järgmised andmed ja dokumendid:" 

114) paragrahvi 321 lõiget 1 täiendatakse punktidega 8 ja 9 järgmises sõnastuses:
„8) äriplaani olulise muutmise korral muudetud äriplaan;
9) tegevuse edasiandmise kokkuleppe olulise muutmise korral käesoleva seaduse § 313 lõike 1 punktis 14 nimetatud andmed.“;

115) paragrahvi 321 lõige 3 tunnistatakse kehtetuks;

116) paragrahvi 330 lõike 4 esimene ja teine lause muudetakse ning sõnastatakse järgmiselt:
„Lisaks käesoleva seaduse § 321 lõikes 1 nimetatud andmetele või asjaoludele tuleb fondivalitsejal enne muudatuste elluviimist tegemist teavitada Finantsinspektsiooni tasustamise põhimõtete olulisest muutumisest. Finantsinspektsioon võib ühe kuu jooksul teabe saamisest arvates keelata käesoleva seaduse § 321 lõike 1 punktides 4–9 nimetatud asjaoludes ja tasustamise põhimõtetes muudatuste tegemise, kui muudatuste tegemine ei vasta õigusaktides sätestatule, teavitades sellest viivitamata fondivalitsejat.“; 	Comment by Merike Koppel - JUSTDIGI: Siin tekib jälle küsimus, mis muudatustest on jutt ja kes muudab, soovitan lisada see fraas lause lõppu: " … tuleb fondivalitsejal teavitada Finantsinspektsiooni tasustamise põhimõtete olulisest muutmisest enne muudatuste tegemist"	Comment by Merike Koppel - JUSTDIGI: Kas nii võiks "põhimõtete muutmise, kui see ei vasta"?

117) paragrahvi 334 lõiget 6 täiendatakse kolmanda lausega järgmises sõnastuses:
„Käesoleva lõike Eesimeses lauses sätestatut ei kohaldata, kui fondivalitseja omavahendid ületavad tema suhtes kohalduvat omavahendite nõuetde suurust rohkem kui 50 protsenti.“;	Comment by Merike Koppel - JUSTDIGI: Nagu kehtivas	Comment by Merike Koppel - JUSTDIGI: "poole võrra"?

118) paragrahvi 344 lõike 3 punkti 2 täiendatakse pärast tekstiosa „kolmandate isikutega“ tekstiosaga „, näidates fondivalitseja juhtide rolli neis aruandlusahelates, protseduurides ja suhetes kolmandate isikutega,“;	Comment by Merike Koppel - JUSTDIGI: "kirjeldades"?

119) paragrahvi 344 lõiget 3 täiendatakse punktiga 16 järgmises sõnastuses:
„16) fondi likviidsusriski juhtimise meetmete rakendamise kord, mis peab sisaldama iga sellise meetme rakendamise ja rakendamise lõpetamise üksikasjalikke põhimõtteid ning vajalikke protseduurireegleid.“;

120) paragrahvi 344 täiendatakse lõigetega 31 ja 32 järgmises sõnastuses:
„(31) Käesoleva paragrahvi lõike 3 punktis 7 nimetatud ülesannete edasiandmise kord peab muu hulgas sisaldama järgmist teavet: 
1) igapäevase vara valitsemise või riskijuhtimisega seotud ülesannete täitmiseks ja kolmandale isikule edasi antud tegevuste kontrollimiseks vajaliku isikulise koosseisu ja fondivalitseja vahendite kirjeldus; 	Comment by Merike Koppel - JUSTDIGI: "isikkoosseisu"?
2) iga valitsetava fondi kohta kolmandale isikule edasiantavate fondi valitsemisega seotud ülesannete kirjeldused, sealhulgas info selle kohta, kas ülesanded antakse edasi osaliselt; 	Comment by Merike Koppel - JUSTDIGI: Jätkaks sama terminiga "teave"
3) kolmanda isiku poolt talle edasi antud ülesannete täitmise vajaliku hoolsusega kontrollimist võimaldavate meetmete kirjeldus.

(32) Käesoleva paragrahvi lõike 3 punktis 10 nimetatud aruannete ja teabe avalikustamise kord peab olema kooskõlas Euroopa Parlamendi ja nõukogu määruse (EL) 2019/2088, mis käsitleb jätkusuutlikkust käsitleva teabe avalikustamist finantsteenuste sektoris (ELT L 317, 09.12.2019, lk 1–16), artikli 3 lõikest 1, artikli 6 lõike 1 punktist a ja artiklist 13 tulenevate avalikustamisnõuetega ning näitama ära isikud ja vahendid, mis on vajalikud nimetatud nõuete täitmiseks.“;	Comment by Merike Koppel - JUSTDIGI: Isikute kohta ei saa öelda: mis on vajalik, eeldan et neid vajalikke isikuid on siiski siin mõeldud, muidu ei saa aru, mis isikuid ...
Kas nii võiks: "nägema ette nimetatud nõuete täitmiseks kohustatud isikud ja selleks vajalikud vahendid"?

121) paragrahvi 344 lõikes 5 asendatakse tekstiosa „Investeerimisteenuseid või kõrvalteenuseid“ tekstiosaga „Käesoleva seaduse § 307 lõike 1 punktides 1–3 nimetatud investeerimisteenuseid“; 

122) paragrahvi 345 lõikest 11 jäetakse välja teine lause;	Comment by Johanna Maria Kosk - JUSTDIGI: Kui lause on jõustunud, siis tuleb kasutada muutmisvormelit "tunnistatakse kehtetuks". Välja saab jätta üksnes neid lauseid, mis ei ole veel jõustunud.

123) paragrahvi 351 täiendatakse lõikega 8 järgmises sõnastuses:
„(8) Kui fondivalitseja valitseb või kavatseb valitseda fondi kolmanda isiku algatusel, sealhulgas juhul, kui fondivalitseja ise või fond kasutab selle kolmanda isiku nime või fondivalitseja on fondi valitsemisega seotud ülesande käesoleva seaduse §‑s 364 sätestatu kohaselt kolmandale isikule edasi andnud, on ta kohustatud Finantsinspektsiooni teavitama sellest, kuidas on tagatud sellisest tegevusest tingitud võimaliku huvide konflikti maandamine või vältimine, milliseid meetmeid selleks rakendatakse ja kuidas on korraldatud kas fondi investorite või investeerimis- või kõrvalteenust kasutavate klientide huvide konfliktist olukorrast teavitamine.“;

124) paragrahvi 3571 lõikes 9 asendatakse tekstiosa „määruse (EL) 2019/2088, mis käsitleb jätkusuutlikkust käsitleva teabe avalikustamist finantsteenuste sektoris (ELT L 317, 09.12.2019, lk 1–16),“ tekstiosaga „määruse (EL) 2019/2088“;

125) paragrahvi 361 pealkiri muudetakse ja sõnastatakse järgmiselt:
[bookmark: para361]„§ 361. Täiendavad nõuded alternatiivfondi valitseja organisatsioonilisele ülesehitusele, hoolsuskohustusele ja sise-eeskirjadele“;

126) paragrahvi 361 täiendatakse lõigetega 21–24 järgmises sõnastuses:
„(21) Kui alternatiivfondi arvel antakse laenu, peavad fondivalitseja sise-eeskirjades lisaks käesoleva seaduse §-s 344 sätestatule olema kindlaks määratud laenu andmise põhimõtted, mis peavad muu hulgas hõlmama krediidiriski hindamist, laenuportfelli haldamist ja seiret ning nägema ette asjakohased protsessid.

(22) Alternatiivfondi valitseja vaatab läbi käesoleva paragrahvi lõikes 21 nimetatud laenu andmise põhimõtted läbi regulaarselt, vähemalt kord aastas, ja vajaduse korral ajakohastab neid, et tagada põhimõtete ning vajalike protsesside tõhusus. 

(23) Käesoleva paragrahvi lõikes 21 nimetatud laenu andmise põhimõtteid ei ole vaja kehtestada laenude kohta, mille puhul on täidetud järgmised tingimused:
1) laenu antakse alternatiivfondi arvel ettevõtjale, milles alternatiivfondil on omab otsestne või kaudsetne osalust vähemalt viie protsendi ulatuses kapitalist või hääleõigusest ja mida ei saa eraldiseisvalt selles ettevõtjas alternatiivfondi arvel hoitavatest kapitaliinstrumentidest müüa kolmandatele isikutele;	Comment by Merike Koppel - JUSTDIGI: Kas mõte ongi, et ettevõtjat ei saa kapitaliinstrumentidest eraldi kolmandatele isikutele müüa? Praeguses sõnastuses: ettevõtjale, milles ja mida ...
2) käesoleva lõike punktis 1 nimetatud laenude tinglik väärtus kokku ei ületa 150 protsenti alternatiivfondi vara puhasväärtusest.	Comment by Merike Koppel - JUSTDIGI: "koguväärtus"?

(24) Käesoleva seaduse § 344 lõike 3 punkti 16 ei kohaldata kinnise alternatiivfondi sise‑eeskirjade suhtes.“;

127) paragrahvi 361 lõige 5 muudetakse ja sõnastatakse järgmiselt:
„(5) Fondivalitseja rakendab iga valitsetava alternatiivfondi suhtes, välja arvatud finantsvõimenduseta kinnise alternatiivfondi suhtes, piisavaid likviidsusriski juhtimise protseduure, et tagada alternatiivfondi investeerimispoliitika ja likviidsusprofiili vastavus fondi kohustustele, samuti fondi osakute, aktsiate või osade tagasivõtmise tingimustele, ning määrab mittekinnise alternatiivfondi puhul likviidsusriski juhtimise meetmed vastavalt käesoleva seaduse §‑s 57 sätestatule.“;

128) seaduse 27. peatüki 3. jaotist täiendatakse §-ga 3611 järgmises sõnastuses:
„§ 3611. Täiendavad nõuded alternatiivfondi valitsejale finantsvõimenduse kasutamisel laenu andmisele suunatud fondi puhul	Comment by Merike Koppel - JUSTDIGI: Pigem "keskendunud"

(1) Kui alternatiivfondi peamine investeerimisstrateegia on anda laenu või kui fondi arvel antud laenude tinglik väärtus moodustab vähemalt 50 protsenti fondi vara puhasväärtusest (edaspidi laenu andmisele suunatud fond) ja fondivalitseja kasutab sellise alternatiivfondi vara valitsemisel finantsvõimendust, kohaldatakse lisaks käesoleva seaduse §-s 361 sätestatule käesolevas paragrahvis sätestatud nõudeid. 

(2) Laenu andmisele suunatud fondina võib tegutseda üksnes kinnine alternatiivfond. Esimeses lauses sätestatud nõuet ei kohaldata, kui fondivalitseja tõendab Finantsinspektsioonile, et mittekinnise alternatiivfondi likviidsusriski juhitakse kooskõlas fondi investeerimisstrateegiaga, arvestades fondi osakute, aktsiate või osade tagasivõtmise tingimusi ning sellise fondi sobivust laenu andmisele suunatud fondiks vastavalt Euroopa Parlamendi ja nõukogu direktiivi 2011/61/EL artikli 16 lõike 2i alusel kehtestatud komisjoni delegeeritud määruses sätestatulejärgi.	Comment by Merike Koppel - JUSTDIGI: "suunatud" tähendab, et keegi teine on nii määranud, mistõttu ei saaks ta ka ise tegutseda, vaid on sellele tegevusele suunatud, mistõttu soovitan: keskendunud	Comment by Merike Koppel - JUSTDIGI: "avatud"

(3) Laenu andmisele suunatud fondi finantsvõimendus ei või olla suurem kui 175 protsenti või kui see fond on kinnine fond, suurem kui 300 protsenti. Nimetatud piirmäärasid ei kohaldata, kui kõik laenu andmisele suunatud fondi arvel antud laenud vastavad käesoleva seaduse § 361 lõike 23 punktis 1 sätestatud tingimustele ja nende tinglik väärtus kokku ei ületa 150 protsenti fondi vara puhasväärtusest.	Comment by Merike Koppel - JUSTDIGI: "… või kinnise fondi puhul 300 protsenti"?	Comment by Merike Koppel - JUSTDIGI: "koguväärtus"?

(4) Laenu andmisele suunatud fondi finantsvõimendus väljendatakse fondi riskipositsiooni ja vara puhasväärtuse suhtena. Fondi riskipositsioon arvutatakse vastavalt Euroopa Parlamendi ja nõukogu direktiivi 2011/61/EL artikli 4 lõike 3 alusel kehtestatud delegeeritud õigusaktides kindlaks määratud kohustustepõhisele meetodile.

(5) Selliseid laenu võtmise kokkuleppeid, mis on täielikult kaetud laenu andmisele suunatud fondi investorite lepinguliste kapitalikohustustega, ei käsitata käesoleva paragrahvi lõikes 4 nimetatud suhtarvu arvutamise korral riskipositsioonina.

(6) Kui laenu andmisele suunatud fond rikub ei järgi fondivalitsejast sõltumatutel asjaoludel käesoleva paragrahvi lõikes 3 sätestatud piirmäära, võtab fondivalitseja asjakohase aja jooksul kasutusele meetmed, mis on vajalikud olukorra parandamiseks ja mis arvestavad selle fondi investorite õigustatud huve.“;

129) paragrahv 363 muudetakse ja sõnastatakse järgmiselt:
[bookmark: para363]„§ 363. Pensionifondide valitsemine

(1) Pensionifondi sise-eeskirjade suhtes ei kohaldata käesoleva seaduse § 344 lõike 3 punktis 16 ning lõigetes 31 ja 32 sätestatut.

(2) Fondivalitseja võib valitseda mitut kohustuslikku pensionifondi, kui fondi tingimuste ja prospektide kohaselt erineb nende fondide investeerimispoliitika tema hinnangul üksteisest piisavalt või neid pensionifonde pakutakse eri vanuses osakuomanikele.	Comment by Merike Koppel - JUSTDIGI: "üksteisest" eeldab kahte v enamat olendit, asja vm, seega ei saa selle sõnaga ainsust kasutada
Nt: erineb iga sellise fondi investeerimispoliitika tema hinnangul teistest piisavalt

(3) Fondivalitsejal ei ole kohustust täita käesoleva paragrahvi lõikes 2 sätestatud tingimust, kui tema ühinemisest teise fondivalitsejaga või kohustusliku pensionifondi valitsemise ülevõtmisest on möödunud vähem kui kaks aastat.

(4) Käesoleva seaduse § 345 lõikes 11 kehtestatud nõuete täitmisel kohaldatakse pensionifondi valitseja, välja arvatud tööandja pensionifondi valitseja suhtes Euroopa Parlamendi ja nõukogu määruse (EL) 2022/2554 artiklites 16–18, artikli 19 lõigetes 1–5, artikli 22 lõikes 1, artiklites 24, 25 ja 28–30 ning 45 sätestatut.

(5) Kohustusliku pensionifondi valitseja on kohustatud fondi vara investeerimise ja riskide juhtimisega seoses avaldama jätkusuutlikkust käsitlevat teavet, järgides Euroopa Parlamendi ja nõukogu määruses (EL) 2019/2088 sätestatut.

(6) Pensionifondi valitseja suhtes ei kohaldata käesoleva seaduse § 351 lõikes 8 sätestatut.“;

130) seaduse 27. peatüki 4. jao ja sama jao 1. jaotise pealkiri muudetakse ning sõnastatakse järgmiselt:
„4. jagu
[bookmark: jg50]Fondivalitseja ülesannete ja tegevuste edasiandmine

1. jaotis
[bookmark: jaotis34]Eurofondi, alternatiivfondi või pensionifondi valitseja ülesannete ja tegevuste edasiandmine“;

131) paragrahv 364 muudetakse ja sõnastatakse järgmiselt:
[bookmark: para364]„§ 364. Ülesannete ja tegevuste edasiandmise üldsätted

(1) Käesoleva seaduse § 911 lõikes 1, § 2701 lõikes 1, §-des 305 ja 307 ning § 408 lõikes 1 nimetatud ülesandeid ja tegevusi, sealhulgas investeerimis- või kõrvalteenuse osutamist, võib fondivalitseja edasi anda kirjaliku lepingu alusel kolmandale isikule (edaspidi edasiandmine) vaid järgmistel tingimustel:
1) edasiandmine ei kahjusta fondi ega fondi investorite õigustatud huve;
2) edasiandmine ei takista fondivalitseja tegevust ega tema ülesannete täitmist vajalikul tasemel;
3) edasiandmine ei takista fondivalitseja üle järelevalve teostamist vajalikul tasemel;
4) edasiandmine ei põhjusta olukorda, kuis fondivalitseja ei tegele fondi valitsemisega või investeerimis- või kõrvalteenuse osutamisega või ta ei ole selleks pädev, eelkõige fondivalitseja juhtimise või sisekontrolli süsteemi ühe või mitme funktsiooni edasiandmise tõttu;	Comment by Merike Koppel - JUSTDIGI: Pigem: ei tekita olukorda, kus ...
5) kolmandal isikul, kellele ülesanded või tegevused edasi antakse, on nende ülesannete täitmiseks ja tegevusteks vajalik kvalifikatsioon, laitmatu maine, piisavalt kogemusi ja ta on võimeline neid ülesandeid täitma või teenuseid osutama;
6) kolmandal isikul, kellele ülesanded või tegevused edasi antakse, on kohustus järgida fondivalitseja antavaid lisajuhiseid ning lubada fondivalitsejal kontrollida edasi antud ülesandeid ja tegevusi;
7) fondivalitseja on valmis põhjendama edasiandmise vajalikkust;
8) fondivalitsejal tuleb vajaduse korral tõendada, et kolmas isik, kellele ülesanded või tegevused edasi antakse, valiti välja piisava hoolikusega ja ta vastab käesolevas paragrahvis sätestatud nõuetele ning et fondivalitsejal on võimalik edasiandmine investorite huvides viivitamata lõpetada.

(2) Fondivalitseja võib ülesandeid ja tegevusi edasi anda ka välisriigi fondivalitsejale, investeerimisühingule või krediidiasutusele, kes ei ole Eestis asutanud filiaali või kes ei osuta Eestis teenuseid piiriüleselt, või muule isikule, kui edasiantavaks ülesandeks või tegevuseks ei ole vaja tegevusluba.

(3) Enne ülesannete ja tegevuste edasiandmise lepingu jõustumist teavitab fondivalitseja Finantsinspektsiooni fondi valitsemisega seotud ülesannete või tegevuste edasiandmisest, esitades nimetatud lepingu. Finantsinspektsioon teavitab eurofondi valitseja ülesannete või tegevuste edasiandmisest viivitamata selle lepinguriigi, kus fondivalitseja on asutanud filiaali või osutab teenust piiriüleselt, sihtriigi finantsjärelevalve asutust, kui eurofondi osakuid või aktsiaid pakutakse lepinguriigis.	Comment by Merike Koppel - JUSTDIGI: Kas mõte ongi "lepinguriigi sihtriik" või on "sihtriigi" üleliigne? Praegusel juhul tundub, et midagi on puudu, lepinguriigil endal ei saa olla sihtriiki ehk riiki, kus ta soovib pakkuda või valitseda fondi või osutada investeerimisteenuseid või kõrvalteenuseid …
Kas mõte on: selle lepinguriigi finantsjärelevalve asutust, kus fondivalitseja on asutanud filiaali või osutab teenust piiriüleselt, kui …?

(4) Edasiandmine ei vabasta fondivalitsejat vastutusest fondi valitsemise eest. Fondivalitseja on kohustatud tagama, et kolmas isik, kellele ülesanded või tegevused on edasi antud, täidab käesolevas seaduses sätestatud nõudeid. 

(5) Osakute või aktsiate väljalaskmise ja tagasivõtmise korraldamise võib lisaks käesoleva seaduse § 365 lõike 1 punktis 2 nimetatud isikutele edasi anda ka väärtpaberite keskdepositooriumile.

(6) Osakute või aktsiate registri pidamise võib edasi anda üksnes käesoleva seaduse §-des 60 ja 61 sätestatud nõudeid arvestades.

(7) Edasiandmiseks ei loeta fondi osakute, aktsiate või osade turustamist väärtpaberituru seaduse alusel ega nende turustamist kindlustuspõhise investeerimistoote alusvarana kindlustustegevuse seaduse alusel.

(8) Täpsemad nõuded selle kohta, kuidas täita käesolevas jaos kehtestatud edasiandmise tingimusi, sealhulgas asjaolud, mille põhjal hinnata käesoleva paragrahvi lõike 1 punktis 4 sätestatud tingimusele vastavust, on eurofondi valitsejale sätestatud direktiivi 2009/65/EÜL artikli 13 lõike 5 alusel kehtestatud komisjoni delegeeritud määruses.“;

132) paragrahvi 364 täiendatakse lõigetega 9–11 järgmises sõnastuses:
„(9) Fondivalitseja koostab ja esitab Finantsinspektsioonile edasiandmise aruande, milles esitatakse:
1) kolmanda isiku, kellele ülesanded või tegevused on edasi antud, nimi ja asukoht või registrijärgne või filiaali asukoht, kui ta osutab teenust filiaalina, ning teave selle kohta, kas tal on fondivalitsejaga märkimisväärne seos;	Comment by Merike Koppel - JUSTDIGI: Eesti keeles pigem nii: selle kolmanda isiku nimi ja asukoht või … filiaali asukoht, kellele ülesanded või tegevused on edasi antud, kui ta ...
2) teave selle kohta, kas kolmandal isikul, kellele ülesanded või tegevused on edasi antud, on tegevusluba fondi vara valitsemiseks või kas ta on finantsjärelevalve alla kuuluv isik, ning kui see on asjakohane, kolmanda isiku tegevuse üle järelevalvet teostava asutuse andmed; 
3) tunnused, mis on vajalikud kolmanda isiku, kellele ülesanded või tegevused on edasi antud, kohta esitatud andmete muude järelevalveliste või avalike aruannete või allikatega seostamiseks;	Comment by Merike Koppel - JUSTDIGI: "mis on vajalikud, et seostada selle kolmanda isiku kohta esitatud andmeid, kellele ülesanded või tegevused on edasi antud, muude järelevalveliste või avalike aruannete või allikatega."
4) ülesannete või tegevuste edasiandmise korral nende töötajate arv, kes täidavad fondivalitsejas igapäevaseid vara valitsemise või riskijuhtimisega seotud ülesandeid, taandatuna täistööajale; 
5) edasi antud vara valitsemise või riskijuhtimise ülesannetega seotud tegevuste loetelu ja kirjeldus; 
6) vara valitsemise edasiandmise korral selle vara väärtus, mille valitsemine on edasi antud, ja osakaal fondi kogu varast;	Comment by Merike Koppel - JUSTDIGI: Või siiski: koguvarast?
7) edasi antud ülesannete ja tegevuste üle kontrolli teostavate fondivalitseja töötajate arv, taandatuna täistööajale; 
8) edasi antud ülesannete ja tegevuste üle fondivalitseja teostatud regulaarsete kontrollide arv ja kuupäevad, probleemide loetelu, kui neid on tuvastatud, ning vajaduse korral probleemide lahendamiseks kasutusele võerakendatud meetmed koos nende rakendamise kuupäevadega; 
9) käesoleva lõike punktides 1–3, 5 ja 6 sätestatud teave edasi antud ülesannete või tegevuste täiendava edasiandmise kohta ning kui need on isikule täiendavalt edasi antud, teave selle isiku kohta;
10) ülesannete või tegevuste edasiandmise ning olemasolu korral täiendava edasiandmise lepingu sõlmimise ja lõppemise kuupäev.

(10) Eurofondi valitseja esitab Finantsinspektsioonile käesoleva paragrahvi lõikes 9 sätestatud aruande vastavalt Euroopa Parlamendi ja nõukogu direktiivi 2009/65/EÜ artikli 20a lõigete 5 ja 6 alusel välja töötakehtestatud sagedusele, tähtaegadele ning ja vormile kohaselt. 

(11) Finantsinspektsioon edastab teise lepinguriigi finantsjärelevalve asutusele käesoleva paragrahvi lõikes 9 nimetaloetletud teabe viivitamata, kui fondivalitseja või fond võib olla oluline vastaspoole riski allikas kogu krediidiasutuse, mõne teise süsteemselt olulise asutuse või kogu finantssüsteemi stabiilsusele selles lepinguriigis.“;	Comment by Merike Koppel - JUSTDIGI: Loetleda saab asju, nähtusi vms, mida on mitu, teave on ainsuses

133) paragrahvi 365 lõiked 4 ja 5 tunnistatakse kehtetuks;

134) paragrahvid 366 ja 367 muudetakse ning sõnastatakse järgmiselt:
[bookmark: para366]„§ 366. Kolmandale isikule edasi antud ülesannete ja tegevuste täiendava edasiandmise nõuded

(1) Kolmas isik võib talle edasi antud ülesandeid ja tegevusi, sealhulgas investeerimis- või kõrvalteenuste osutamist edasi anda järgmistel tingimustel:
1) fondivalitseja on enne selleks ülesannete või tegevuste edasiandjale andnud kirjaliku nõusoleku;	Comment by Merike Koppel - JUSTDIGI: Või siiski: fondivalitseja on enne andnud ülesannete või tegevuste edasiandjale selleks kirjaliku nõusoleku
2) fondivalitseja on enne ülesannete või tegevuste täiendava edasiandmise lepingu jõustumist esitanud selle Finantsinspektsioonile.

(2) Ülesannete ja tegevuste täiendava edasiandmise korral peab kolmas isik järgima käesoleva seaduse §-des 364, 365 ja 367 sätestatud nõudeid ja kohustusi. Nende järgimist kontrollib ülesannete või tegevuste edasiandja.

[bookmark: para367]§ 367. Ülesannete ja tegevuste edasiandmise lõppemine	Comment by Merike Koppel - JUSTDIGI: Sättes räägitakse lõpetamisest?

(1) Fondivalitsejal peab olema õigus lõpetada kolmanda isikuga sõlmitud ülesannete ja tegevuste edasiandmise leping igal ajal.

(2) Käesolevas jaotises sätestatu rikkumise korral on Finantsinspektsioonil õigus teha fondivalitsejale ettekirjutus, nõudmaks ülesande või tegevuse edasiandmise lõpetamist või kolmanda isikuga sõlmitud ülesannete ja tegevuste edasiandmise lepingu lõpetamist.“;

135) seaduse 27. peatüki 4. jagu täiendatakse 11. jaotisega järgmises sõnastuses:

„11. jaotis
Alternatiivfondi valitseja ülesannete ja tegevuste edasiandmine

§ 3671. Alternatiivfondi valitseja ülesannete ja tegevuste edasiandmise erisused

(1) Käesoleva seaduse §-s 365 sätestatud nõuded kohalduvad ka alternatiivfondi valitseja riskikontrolli funktsiooni edasiandmise suhtes.

(2) Finantsinspektsiooni nõusolekul võib alternatiivfondi vara investeerimise või riskikontrolli funktsiooni edasi anda käesoleva seaduse § 365 lõike 1 punktis 2 nimetamata isikule.

(3) Täpsemad nõuded selle kohta, kuidas täita käesolevas jaos kehtestatud edasiandmise tingimusi, sealhulgas asjaolud, mille põhjal hinnata vastavust käesoleva seaduse § 364 lõike 1 punktis 4 sätestatud tingimusele, on alternatiivfondi valitsejale sätestatud Euroopa Parlamendi ja nõukogu direktiivi 2011/61/EL artikli 20 lõike 7 alusel kehtestatud komisjoni delegeeritud määruses.“;

136) paragrahvi 3671 täiendatakse lõikega 4 järgmises sõnastuses:
„(4) Alternatiivfondi valitseja esitab Finantsinspektsioonile käesoleva seaduse § 364 lõikes 8 nimetatud aruande vastavalt Euroopa Parlamendi ja nõukogu direktiivi 2011/61/EL artikli 24 lõigete 5a ja 5b alusel välja töökehtestatud sagedusele, tähtaegadele ja ning vormile kohaselt.“;

137) seaduse 27. peatüki 4. jao 2. jaotise pealkiri muudetakse ja sõnastatakse järgmiselt:
„2. jaotis
Pensionifondi valitseja ülesannete ja tegevuste edasiandmine“;

138) paragrahvist 368 jäetakse välja tekstiosa „fondivalitseja ülesannete osalise“;

139) paragrahv 368 muudetakse ja sõnastatakse järgmiselt:
[bookmark: para368]„§ 368. Pensionifondi valitseja ülesannete ja tegevuste edasiandmise erisused

[bookmark: para368lg1](1) Pensionifondi osakute registri pidamise pensioniregistri pidajale edasiandmise suhtes ei kohaldata käesolevas jaos edasiandmise kohta sätestatut.

(2) Pensionifondi valitseja suhtes ei kohaldata käesoleva seaduse § 364 lõigetes 9 ja 10 sätestatut.“;

140) paragrahv 3681 tunnistatakse kehtetuks;
141) paragrahvi 370 lõike 4 esimene lause muudetakse ja sõnastatakse järgmiselt:
„Fondivalitseja esitab Finantsinspektsioonile majandusaasta aruande, vandeaudiitori aruande janing majandusaasta kasumi jaotamise või kahjumi katmise ettepaneku ja otsuse kahe nädala jooksul aktsionäride üldkoosoleku toimumisest arvates, kuid hiljemalt majandusaastale järgneva aasta 30. juunil.“;

142) paragrahvi 371 lõige 2 tunnistatakse kehtetuks;
143) paragrahvi 372 lõikest 4 jäetakse välja tekstiosa „enda ja tema valitsetava fondi“;

144) paragrahvi 392 lõike 1 punkt 1 muudetakse ja sõnastatakse järgmiselt:
„1) tagab pankrotiteate avaldamise fondivalitseja või selle konsolideerimisgrupi, millesse fondivalitseja kuulub, veebilehel koos viitega teadaande avaldamisele väljaandes Ametlikud Teadaanded või avaldab teadaande muus väljaandes koos viitega väljaandele Ametlikud Teadaanded, kui see on vajalik teabe levikuks;“;	Comment by Merike Koppel - JUSTDIGI: Kas see on midagi muud kui eespool kasutatud "teade"? Ühes sättes tuleks ühe ja sama asja nimetamiseks kasutada üht ja sama terminit.	Comment by Merike Koppel - JUSTDIGI: Veebileht ei ole väljaanne, väljaanne on trükis või veebis avaldatud teos, "muus väljaandes" tekitab siin segadust lause esimese poolega, nagu võiks selle teate avaldada ka muus väljaandes peale "Ametlike Teadaannete" ...

145) paragrahvi 398 lõige 2 muudetakse ja sõnastatakse järgmiselt:
„(2) Fondivalitseja võib valitseda teises lepinguriigis asutatud või moodustatud eurofondi ning osutada investeerimis- ja kõrvalteenuseid, asutades selleks filiaali või osutades teenuseid piiriüleselt (edaspidi piiriülene teenuse osutamine). Nimetatud teenuseid võib fondivalitseja osutada teises lepinguriigis vastavalt väärtpaberituru seaduses ning Euroopa Parlamendi ja nõukogu määruses (EL) 2016/1011 sätestatule.“;	Comment by Merike Koppel - JUSTDIGI: Sõnajärg pigem nii: "teenuse piiriülene osutamine", kuna käänates võib tekkida valeseos, nt: piiriülese teenuse osutamise - piiriülene teenus, selline valeseos tekibki nt paragrahvi 399 lg-s 4.

146) paragrahvi 409 lõikes 4 asendatakse tekstiosa „välisriik“ tekstiosaga „teine lepinguriik“ vastavas käändes;

147) paragrahvi 409 lõiget 5 täiendatakse pärast tekstiosa „väärtpaberituru seaduses“ tekstiosaga „ning Euroopa Parlamendi ja nõukogu määruses (EL) 2016/1011“;

148) paragrahvi 409 täiendatakse lõikega 6 järgmises sõnastuses:
„(6) Kui teises lepinguriigis on alternatiivfondi arvel lubatud väljastada tarbijakrediiti, peab alternatiivfondi valitseja järgima ka selle lepinguriigi õigusaktides tarbijakrediidi väljastamise kohta sätestatud nõudeid.“;

149) paragrahvi 412 täiendatakse lõikega 3 järgmises sõnastuses:
„(3) Alternatiivfondi arvel ei ole lubatud anda Eestis laenu tarbijale.“;	Comment by Merike Koppel - JUSTDIGI: Sõnajärg pigem nii: Eestis ei ole lubatud anda tarbijale laenu alternatiivfondi arvel.
Või on mõte: Alternatiivfondi arvel ei ole lubatud anda Eestis tarbimislaenu?

150) paragrahvi 415 täiendatakse lõikega 4 järgmises sõnastuses:
„(4) Kui kolmandas riigis on alternatiivfondi arvel lubatud väljastada tarbijakrediiti, peab alternatiivfondi valitseja järgima ka selle kolmanda riigi õigusaktides tarbijakrediidi väljastamise kohta sätestatud nõudeid.“; 

151) paragrahvi 419 lõike 2 punkt 2, § 423 lõike 2 punkt 2 ja § 432 lõike 1 punkt 2 muudetakse ning sõnastatakse järgmiselt:	Comment by Johanna Maria Kosk - JUSTDIGI: Muudatusega antakse sätetele muu sisu võrreldes kehtiva õigusega. Seetõttu tuleks kehtivad punktid tunnistada kehtetuks ning lõikeid täiendada uue punktiga. 
„2) fondi päritoluriik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;“;

152) paragrahvi 419 lõike 2 punkt 3 ja § 432 lõike 1 punkt 3 muudetakse ning sõnastatakse järgmiselt:
„3) fondi päritoluriigi ja Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksustamisalase teabe tõhus vahetamine, mis võib muu hulgas hõlmata mitmepoolse maksulepingu olemasolu, ning päritoluriik ei ole maksualast koostööd mittetegev jurisdiktsioon tulumaksuseaduse § 101 tähenduses.“; 	Comment by Merike Koppel - JUSTDIGI: "tähendada"? "hõlmata olemasolu" ei ole hea stiil

153) paragrahvi 419 täiendatakse lõigetega 5 ja 6 järgmises sõnastuses:
„(5) Kolmanda riigi alternatiivfondi arvel ei ole lubatud anda Eestis laenu tarbijale.	Comment by Merike Koppel - JUSTDIGI: Sõnajärg pigem nii: Eestis ei ole lubatud anda tarbijale laenu kolmanda riigi alternatiivfondi arvel.
Või on mõte: " … arvel ei ole lubatud anda Eestis tarbimislaenu"?

(6) Kui Eesti fondivalitseja pakub teises lepinguriigis kolmanda riigi alternatiivfondi, mille arvel väljastatakse tarbijakrediiti teises lepinguriigis, peab ta järgima ka selle lepinguriigi õigusaktides tarbijakrediidi väljastamise kohta sätestatud nõudeid.“;	Comment by Merike Koppel - JUSTDIGI: Kas see on midagi muud kui eespoolne "laen tarbijale", et oleks õigustatud teine termin?

154) paragrahvi 423 lõikes 1 asendatakse tekstiosa „§-des 419–422“ tekstiosaga „§ 419 lõigetes 1–4 ja §-des 420–422“;

155) paragrahvi 423 lõiget 2 täiendatakse punktiga 3 järgmises sõnastuses:
„3) fondi päritoluriigi ja Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksustamisalase teabe tõhus vahetamine, mis võib muu hulgas hõlmata mitmepoolse maksulepingu olemasolu, ning päritoluriik ei ole maksualast koostööd mittetegev jurisdiktsioon tulumaksuseaduse § 101 tähenduses.“;	Comment by Merike Koppel - JUSTDIGI: "tähendada"?

156) paragrahvi 423 lõike 4 punkt 1 muudetakse ja sõnastatakse järgmiselt:
„1) ühisfondi päritoluriik ei ole lepinguriik, kui Eestis soovitakse pakkuda investorfondi;“; 

157) paragrahvi 424 täiendatakse lõikega 5 järgmises sõnastuses:
„(5) Alternatiivfondi arvel ei ole lubatud anda Eestis laenu tarbijale.“;	Comment by Merike Koppel - JUSTDIGI: Sõnajärg pigem nii: Eestis ei ole lubatud anda tarbijale laenu alternatiivfondi arvel.
Või on mõte: Alternatiivfondi arvel ei ole lubatud anda Eestis tarbimislaenu?

158) paragrahvi 427 lõike 3 punktid 4 ja 5 muudetakse ning sõnastatakse järgmiselt:
„4) fondivalitseja päritoluriik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;	Comment by Johanna Maria Kosk - JUSTDIGI: Muudatusega antakse punktile muu sisu võrreldes kehtiva õigusega. Seetõttu tuleks punkt tunnistada kehtetuks ning lõiget täiendada uue punktiga.
5) fondivalitseja päritoluriigi ja Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksustamisalase teabe tõhus vahetamine, mis võib muu hulgas hõlmata mitmepoolse maksulepingu olemasolu, ning see kolmas riik ei ole maksualast koostööd mittetegev jurisdiktsioon tulumaksuseaduse § 101 tähenduses;“;	Comment by Merike Koppel - JUSTDIGI: "tähendada"?

159) paragrahvi 427 täiendatakse lõikega 41 järgmises sõnastuses:
„(41) Kui fondivalitseja päritoluriik osutub suure riskiga kolmandaks riigiks rahapesu ja terrorismi rahastamise tõkestamise seaduse § 3 punkti 18 tähenduses või kui see riik lisatakse maksualast koostööd mittetegevate jurisdiktsioonide loetellu pärast fondivalitsejale loa andmist Eestis tegutsemiseks loa andmist, tuleb fondivalitsejal mõistliku aja jooksul, kuid mitte hiljemalt kui kahe aasta täitumisel pärast võtta oma valitsetavate fondide suhtes kasutusele meetmeid, mis arvestavad investorite huve ja võimaldavad tekkinud olukorra lahendada.“;	Comment by Merike Koppel - JUSTDIGI: "võtta kasutusele meetmed" on liiane, sest meetmed on "tarvitusele võetud v võetavad abinõud, rakendatud v rakendatavad abinõud". 

160) paragrahvi 436 lõikes 1 asendatakse tekstiosa „§-des 424–435“ tekstiosaga „§ 424 lõigetes 1–4 ja §-des 425–435“;

161) paragrahvi 436 lõike 2 punkt 2 muudetakse ja sõnastatakse järgmiselt:
„2) fondivalitseja ega fondi päritoluriik ei ole suure riskiga kolmas riik rahapesu ja terrorismi rahastamise tõkestamise seaduse § 3 punkti 18 tähenduses;“;	Comment by Johanna Maria Kosk - JUSTDIGI: Muudatusega antakse punktile muu sisu võrreldes kehtiva õigusega. Seetõttu tuleks punkt tunnistada kehtetuks ning lõiget täiendada uue punktiga.

162) paragrahvi 436 lõiget 2 täiendatakse punktiga 3 järgmises sõnastuses:
„3) fondivalitseja ja fondi päritoluriigi ning Eesti vahel on sõlmitud OECD tulu- ja kapitalimaksu mudellepingu artiklis 26 sätestatud standarditele vastav leping, tagatud on maksustamisalase teabe tõhus vahetamine, mis võib muu hulgas hõlmata mitmepoolse maksulepingu olemasolu, ning kumbki kolmas riik ei ole maksualast koostööd mittetegev jurisdiktsioon tulumaksuseaduse § 101 tähenduses.“;	Comment by Merike Koppel - JUSTDIGI: "tähendada"?

163) paragrahvi 443 lõike 1 punkt 6 tunnistatakse kehtetuks;

164) paragrahvi 449 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:
„(2) Pärast käesolevas paragrahvis sätestatud korras väikefondi valitsejana tegevuse lõpetamist võib vastav äriühing edasi tegutseda muul tegevusalal.“; 

165) paragrahvi 451 punkt 1 muudetakse ja sõnastatakse järgmiselt:
„1) tagab pankrotiteate avaldamise väikefondi valitseja või selle konsolideerimisgrupi, millesse väikefondi valitseja kuulub, veebilehel koos viitega teadaande avaldamisele väljaandes Ametlikud Teadaanded või avaldab teadaande muus väljaandes koos viitega väljaandele Ametlikud Teadaanded, kui see on vajalik teabe levikuks;“;	Comment by Merike Koppel - JUSTDIGI: Kas see on midagi muud kui eespool kasutatud "teade"? Ühes sättes tuleks ühe ja sama asja nimetamiseks kasutada üht ja sama terminit.	Comment by Merike Koppel - JUSTDIGI: Veebileht ei ole väljaanne, väljaanne on trükis või veebis avaldatud teos, "muus väljaandes" tekitab siin segadust lause esimese poolega, nagu võiks selle teate avaldada ka muus väljaandes peale "Ametlike Teadaannete" ...

166) paragrahvi 454 lõike 6 esimene lause muudetakse ja sõnastatakse järgmiselt:
„Tegevusloa alusel tegutsev väikefondi valitseja esitab Finantsinspektsioonile majandusaasta aruande, vandeaudiitori aruande janing majandusaasta kasumi jaotamise või kahjumi katmise ettepaneku ja otsuse kahe nädala jooksul aktsionäride üldkoosoleku või osanike koosoleku toimumisest arvates, kuid hiljemalt majandusaastale järgneva aasta 30. juunil.“;

167) paragrahvi 458 lõike 4 punktis 15 asendatakse tekstiosa „või aktsiate väljalaskmise või tagasivõtmise peatamist“ tekstiosaga „, aktsiate või osade väljalaskmise ja tagasivõtmise peatamist, kui esineb käesoleva seaduse § 571 lõikes 1 või § 66 lõikes 2 sätestatud alus“;

168) paragrahvi 467 täiendatakse lõikega 7 järgmises sõnastuses:
„(7) Finantsinspektsioon teavitab viivitamata järelevalvemeetmete rakendamiseks ettepaneku teinud teise lepinguriigi finantsjärelevalve asutust, Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu Eestis asutatud või moodustatud eurofondi või alternatiivfondi, mille osakuid, aktsiaid või osasid selles lepinguriigis pakutakse, või selle fondi valitseja suhtes kasutusele võetud järelevalvemeetmetest ja ettepaneku kohta tehtud järeldustest.“;

169) paragrahvi 470 täiendatakse lõikega 41 järgmises sõnastuses:
„(41) Finantsinspektsioon võib selle teise lepinguriigi finantsjärelevalve asutusele, mille eurofondi või alternatiivfondi osakuid, aktsiaid või osasid pakutakse Eestis, finantsjärelevalve asutusele teha ettepaneku rakendada fondivalitseja või aktsiaseltsifondi suhtes käesoleva seaduse § 456 lõikes 1, § 458 lõike 4 punktides 1–3, 9, 13 ja 19 ning §‑des 460–462 sätestatud järelevalvemeetmeid. Finantsinspektsioon on kohustatud ettepanekut teise lepinguriigi finantsjärelevalve asutusele põhjendama ja teavitama sellest Euroopa Väärtpaberiturujärelevalve Asutust ning finantssüsteemi stabiilsust ja terviklikkust ohustavate võimalike riskide korral ka Euroopa Süsteemsete Riskide Nõukogu.“;

170) paragrahvi 471 pealkiri muudetakse ja sõnastatakse järgmiselt:
„§ 471. Järelevalve välisriigi depositooriumi ja selle Eestis asutatud filiaali üle ning Eesti depositooriumi tegevuse üle teises lepinguriigis“;

171) paragrahvi 471 täiendatakse lõigetega 4–7 järgmises sõnastuses:
„(4) Finantsinspektsioon võib Eestis asutatud või moodustatud alternatiivfondi teise lepinguriigi depositooriumilt, kes osutab oma teenust piiriüleselt, või selle Eestis asutatud filiaalilt nõuda andmeid ja dokumente, mis on vajalikud, et teha kindlaks käesoleva seaduse §‑des 286−299 depositooriumi kohta kehtestatud nõuete täitmine või teostada järelevalvet alternatiivfondi või tema valitseja üle käesolevas seaduses sätestatud korras. 	Comment by Merike Koppel - JUSTDIGI: "alternatiivfondi teises lepinguriigis asuvalt"?	Comment by Merike Koppel - JUSTDIGI: "teha kindlaks, kas … nõuded on täidetud, või ..."?

(5) Kui Finantsinspektsioonil on alust arvata, et Eestis asutatud või moodustatud alternatiivfondi teise lepinguriigi depositoorium rikub või asub rikkuma käesolevas seaduses alternatiivfondi depositooriumi kohta kehtestatud nõudeid, teavitab ta sellest viivitamata depositooriumi päritoluriigi finantsjärelevalve asutust ja Euroopa Väärtpaberiturujärelevalve Asutust, kirjeldades rikkumise asjaolusid võimalikult täpselt. 	Comment by Merike Koppel - JUSTDIGI: "alternatiivfondi teises lepinguriigis asuv"?	Comment by Merike Koppel - JUSTDIGI: "võib rikkuda"? "asub rikkuma" tähendab kavatsetud tegevust

(6) Finantsinspektsioon võib ise rakendada meetmeid rikkumise lõpetamiseks juhul, kui teise lepinguriigi finantsjärelevalve asutuse rakendatud meetmed ei ole piisavad või depositoorium jätkab õigusaktides kehtestatud nõuete rikkumist.

(7) Kui Finantsinspektsioon saab depositooriumi päritoluriigi finantsjärelevalve asutusena saab alternatiivfondi või tema valitseja päritoluriigi finantsjärelevalve asutuselt teate, et depositoorium rikub teises lepinguriigis kehtestatud õigusaktide nõudeid, rakendab Finantsinspektsioon viivitamata lepinguriigi finantsjärelevalve asutuse ettepanekul meetmeid rikkumise lõpetamiseks. Finantsinspektsioon teavitab kasutusele võetud järelevalvemeetmetest lepinguriigi finantsjärelevalve asutust ja Euroopa Väärtpaberiturujärelevalve Asutust.“;

172) paragrahvi 472 täiendatakse lõikega 5 järgmises sõnastuses:
„(5) Lisaks käesoleva paragrahvi lõigetes 1 ja 2 sätestatule nimetatud teabele esitab Finantsinspektsioon:
1) alternatiivfondi ja tema valitseja päritoluriigi finantsjärelevalve asutusele teabe, mis on vajalik fondi või tema valitseja üle järelevalve teostamiseks ning mille Finantsinspektsioon on saanud selle fondi depositooriumi päritoluriigi finantsjärelevalve asutusena;
2) alternatiivfondi depositooriumi päritoluriigi finantsjärelevalve asutusele teabe, mis on vajalik depositooriumi suhtes kehtestatud nõuete täitmise kontrollimiseks ja mille Finantsinspektsioon on saanud selle alternatiivfondi valitseja või aktsiaseltsifondi päritoluriigi finantsjärelevalve asutusena.“; 

173) paragrahvi 516 täiendatakse lõigetega 13 ja 14 järgmises sõnastuses:	Comment by Johanna Maria Kosk - JUSTDIGI: Redaktsioonile viitamise asemel võib olla sobivam viidata lõike jõustumisele, siis ei ole vaja teksti täiendada.
„(13) Fondivalitseja on kohustatud viima fondi dokumendid käesoleva seaduse 2026. aastal … vastu võetud redaktsiooni § 74 lõike 2 punktis 1 sätestatud nõuetega kooskõlla hiljemalt kuues kuud pärast jooksul käesoleva seaduse jõustumisest arvates.	Comment by Johanna Maria Kosk - JUSTDIGI: "Käesoleva seaduse jõustumisest" ei ole sobiv sõnastus, sest seadus jõustus 2017. aastal.	Comment by Merike Koppel - JUSTDIGI: Sellele järgneb kuupäev, mida käänatakse, nt 2026. aasta 1. septembril	Comment by Merike Koppel - JUSTDIGI: "hiljemalt" tähendab kõige hiljem ja seda sõna ei sobi kasutada koos ajavahemikuga (millegi jooksul), vaid kindla ajalise orientiiriga

(14) Fondivalitseja on kohustatud viima eurofondi ja mittekinnise alternatiivfondi dokumendid käesoleva seaduse 2026. aastal …. vastu võetud redaktsiooni § 29 lõike 1 punktides 81 ja 13 ning lõike 2 punktides 81 ja 12 sätestatud nõuetega kooskõlla hiljemalt 2027. aasta 16. aprilliks.“;	Comment by Merike Koppel - JUSTDIGI: "avatud"?

174) seadust täiendatakse §-ga 5171 järgmises sõnastuses:
„§ 5171. Alternatiivfondi valitseja tegevuse kooskõlla viimine laenu andmise nõuetega

(1) Fondivalitseja, kes valitseb enne 2024. aasta 15. aprilli moodustatud või asutatud mitteavalikku alternatiivfondi, mille arvel antakse laenu, samuti nendele tingimustele vastav usaldusfond, mis valitseb oma vara ise, ei ole kohustatud kuni 2029. aasta 16. aprillini järgima käesoleva seaduse § 1202 lõigetes 1–5 ega §-s 3611 kehtestatud nõudeid. 	Comment by Johanna Maria Kosk - JUSTDIGI: Kas kuupäeva tuleks muuta, kui seadusena vastuvõtmine hilineb?	Comment by Merike Koppel - JUSTDIGI: Kas tuleks kõne alla omadussõna "privaatne" vms, seesugused alternatiivid on harilikult eesti keelele omasemad väljendusvõimalused kui mitte-ühendid. Vt keelenouanne soovitab 5.indd 

(2) Kui mitteavaliku alternatiivfondi arvel ühele laenuvõtjale antud laenude tinglik väärtus kokku või kasutatud finantsvõimendus ületab käesoleva seaduse § 1202 lõikes 1 või § 3611 lõikes 3 kehtestatud piirmäärasid, ei või fondivalitseja, aktsiaseltsifond või usaldusfond suurendada selliste laenude tinglikku väärtust kokku ega finantsvõimendust kuni 2029. aasta 16. aprillini. 	Comment by Merike Koppel - JUSTDIGI: "koguväärtus"?	Comment by Merike Koppel - JUSTDIGI: "koguväärtust"?

(3) Kui mitteavaliku alternatiivfondi arvel ühele laenuvõtjale antud laenude tinglik väärtus kokku või kasutatud finantsvõimendus ei ületa käesoleva seaduse § 1202 lõikes 1 või § 3611 lõikes 3 kehtestatud piirmäärasid, ei või fondivalitseja, aktsiaseltsifond või usaldusfond suurendada selliste laenude tinglikku väärtust kokku ega finantsvõimendust üle viidatud piirmäärade. 	Comment by Merike Koppel - JUSTDIGI: "koguväärtus"?	Comment by Merike Koppel - JUSTDIGI: "koguväärtust"?

(4) Fondivalitseja, kes valitseb enne 2024. aasta 15. aprilli moodustatud või asutatud mitteavalikku alternatiivfondi, mille arvel antakse laenu, kuid mille osakute, aktsiate või osade väljalaskmine on nimetatud kuupäeva seisuga lõppenud, samuti nendele tingimustele vastav usaldusfond, mis valitseb oma vara ise, ei ole kohustatud järgima käesoleva seaduse §1202 lõigetes 1–5 ega §-s 3611 kehtestatud nõudeid. 	Comment by Johanna Maria Kosk - JUSTDIGI: Tühik puudub

(5) Kui fondivalitseja või usaldusfond, mis valitseb oma vara ise, otsustab käesoleva seaduse § 1202 lõigetes 1–5 ja §-s 3611 kehtestatud nõudeid siiski kohaldada, teavitab ta sellest Finantsinspektsiooni. 

(6) Fondivalitseja võib jätkata mitteavaliku alternatiivfondi valitsemist, mis andis laenu enne 2024. aasta 15. aprilli, kohaldamata nende laenude suhtes käesoleva seaduse § 1202 lõigetes 6–11 ning § 361 lõigetes 21 ja 22 sätestatut.“;

175) seaduse 321. peatükki täiendatakse §-ga 5273 järgmises sõnastuses:
„§ 5273. Käesoleva seaduse § 286 kohaldamine

(1) Käesoleva seaduse § 286 lõigete 7 ja 8 kohase loa määrata alternatiivfondi depositooriumiks lepinguriigi krediidiasutus ilma, et depositooriumiteenust osutataks Eestis äriregistrisse kantud filiaalina, võib Finantsinspektsioon anda kuni Eesti ja teiste lepinguriikide fondivalitsejate valitsetavate või oma vara ise valitsevate Eestis või teistes lepinguriikides asutatud või moodustatud alternatiivfondide vara maht kokku, millele osutatakse käesoleva seaduse §-s 290 sätestatud vara hoidmise teenust Eestis, ei ületa 50 miljardit eurot või sellega samaväärset summat muus vääringus. 	Comment by Merike Koppel - JUSTDIGI: Kõrvallause peab olema selle sõna järel, mille kohta see käib, siia sobiks "koguvara".

(2) Käesoleva paragrahvi lõikes 1 sätestatud vara hulka ei arvestata depositooriumide endi ega selliste alternatiivfondide vara, mida pakutakse Eestis käesoleva seaduse §-s 423 sätestatu kohaselt lihtsustatud korras.

[bookmark: _Hlk216106682](3) Valdkonna eest vastutav minister võib määrusega täpsustada, millistel tingimustel ja mis ajaks tuleb Eestis asutatud või moodustatud alternatiivfondi depositoorium viia käesoleva seaduse § 286 lõike 2 esimeses lauses sätestatud nõuetega kooskõlla, kui alternatiivfondide vara maht kokku, millele osutatakse vara hoidmise teenust Eestis, jõuab 50 miljardi euroni või sellega samaväärse summani muus vääringus.“;	Comment by Merike Koppel - JUSTDIGI: Kõrvallause peab olema selle sõna järel, mille kohta see käib, siia sobiks "koguvara".

176) seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/927, millega muudetakse direktiive 2011/61/EL ja 2009/65/EÜ seoses ülesannete delegeerimise kokkulepete, likviidsusriski juhtimise, järelevalvelise aruandluse, depositooriumi- ja hoidmisteenuste osutamise ning alternatiivsete investeerimisfondide poolt laenude väljastamisega (ELT L, 2024/927, 26.03.2024);	Comment by Johanna Maria Kosk - JUSTDIGI: Kuna tegemist on muutmise direktiiviga, siis tuleb see esitada normitehnilises märkuses muudetava direktiivi järel, mitte uuel real (vt HÕNTE käsiraamat § 38 p 11).
Euroopa Parlamendi ja nõukogu direktiiv (EL) 2024/2994, millega muudetakse direktiive 2009/65/EÜ, 2013/36/EL ja (EL) 2019/2034 seoses kesksete vastaspoolte suhtes olevatest riskipositsioonidest tuleneva kontsentratsiooniriski ja keskselt kliiritavate tuletistehingute vastaspoole riski käsitlemisega (ELT L, 2024/2994, 04.12.2024).“.	Comment by Johanna Maria Kosk - JUSTDIGI: Vt eelmist kommentaari.

§ 2. Finantsinspektsiooni seaduse muutmine

Finantsinspektsiooni seaduses tehakse järgmised muudatused:

1) paragrahvi 461 lõiget 1 täiendatakse punktiga 4 järgmises sõnastuses:
„4) igast tegevusloa saanud alternatiivfondi valitseja kohta käivast muudatusest teistes lepinguriikides valitsetavate või turustatavate alternatiivfondide loetelus.“;	Comment by Merike Koppel - JUSTDIGI: Kas siia ei sobiks paremini "valitsejat puudutavast muudatusest"? "muudatus kellegi kohta" ei tundu piisavalt arusaadav/kasutatav

2) paragrahvi 461 täiendatakse lõikega 14 järgmises sõnastuses:
„(14) Inspektsioon teavitab Euroopa järelevalveasutusi, asjasse puutuvaid välisriikide finantsjärelevalve asutusi ja Euroopa Süsteemsete Riskide Nõukogu fondivalitsejale eurofondi valitsemiseks tegevusloa andmisest eurofondi valitsemiseks või fondivalitsejale või aktsiaseltsifondile tegevusloa andmisest alternatiivfondi valitsemiseks tegevusloa andmisest või tegevusloa kehtetuks tunnistamisest.“;

3) paragrahvi 461 täiendatakse lõikega 141 järgmises sõnastuses:
„(141) Inspektsioon edastab käesoleva paragrahvi lõikes 14 nimetatud asutustele lisaks andmed ja teabe, mille ta on investeerimisfondide seaduse § 88 lõike 9 ja § 92 lõike 5 kohaselt saanud, kui selline teave on vajalik, et nimetatud asutused saaksid täita oma kohustusi. Inspektsioon edastab Euroopa Keskpankade Süsteemi kuuluvatele keskpankadele eelnimetatud statistilised andmed koondkujul.“; 	Comment by Merike Koppel - JUSTDIGI: Sõnajärg pigem nii: "Lisaks edastab inspektsioon … asutustele andmed ja teabe…"

4) paragrahvi 461 täiendatakse lõikega 15 järgmises sõnastuses:
„(15) Inspektsiooni, Euroopa järelevalveasutuste, asjasse puutuvate välisriikide finantsjärelevalve asutuste ja Euroopa Süsteemsete Riskide Nõukogu vahel vahetatavat teavet käsitatakse konfidentsiaalsena, välja arvatud juhul, kui: 
1) teabe esitaja on teavet edastades täpsustanud, et seda võib avaldada; 
2) avaldamine on vajalik kohtumenetluse või Inspektsiooni või muu käesolevas lõikes nimetatud järelevalveasutuse läbiviidava väärteo-, järelevalve- või kriisilahendusmenetluse jaoks või
3) avaldatavat teavet kasutatakse kokkuvõtlikul või koondkujul selliselt, et üksikuid finantsjärelevalve subjekte ei ole võimalik kindlaks teha.“;	Comment by Merike Koppel - JUSTDIGI: Kas neil on sisuline vahe?

5) paragrahvi 54 lõike 4 punktis 14 asendatakse tekstiosa „krediidiasutuse või tema filiaaliga“ tekstiosaga „krediidiasutuse, fondivalitseja, investeerimisfondi või nende filiaalidega“;

6) seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/927, millega muudetakse direktiive 2011/61/EL ja 2009/65/EÜ seoses ülesannete delegeerimise kokkulepete, likviidsusriski juhtimise, järelevalvelise aruandluse, depositooriumi- ja hoidmisteenuste osutamise ning alternatiivsete investeerimisfondide poolt laenude väljastamisega (ELT L, 2024/927, 26.03.2024).“.

§ 3. Kogumispensionide seaduse muutmine

Kogumispensionide seaduses tehakse järgmised muudatused:

1) paragrahvi 15 lõike 1 punktis 6, § 25 lõike 3 punktis 8 ja § 37 lõike 3 punktis 7 asendatakse tekstiosa „tingimuste, prospektide ja põhiteabega“ tekstiosaga „põhiteabega“;	Comment by Merike Koppel - JUSTDIGI: Lihtsalt küsin, et kas paragrahvi 14 lõikes 5 ei ole vaja seda asendust teha?

2) paragrahvi 171 lõige 21 muudetakse ja sõnastatakse järgmiselt: 
„(21) Kui tulumaksuseaduse § 171 lõike 2 punktis 2 määratlenimetatud reguleeritud väärtpaberiturulg või mitmepoolsesne kauplemissüsteemis on väärtpaberiga kaupleminse lõpetatnud või väärtpaberitehingu teise osapoole või tehingu tegemiseks vajaliku finantsvahendaja suhtes pankrotimenetluse, krediidiasutuse suhtes väljakuulutatud moratooriumi või kriisilahendusmenetluse või muu sisult sarnase menetluse või režiimi lõppemise järel ei ole pensioni investeerimiskonto kaudu soetatud väärtpaberite võõrandamine endiselt võimalik, on lubatud pensioni investeerimiskonto sulgemiseks väärtpaberid ümber registreerida pensioni investeerimiskontoga seotud väärtpaberikontolt sama krediidiasutuse kaudu avatud isiku muule väärtpaberikontole.“;	Comment by Merike Koppel - JUSTDIGI: Selles punktis on neid vaid nimetatud, nende sõnade tähendust ei ole seal esitatud.	Comment by Merike Koppel - JUSTDIGI: Kas turg või süsteem saab ise kaubelda, pigem ikka turul ja süsteemis kaubeldakse.	Comment by Merike Koppel - JUSTDIGI: Osapooled on pigem ikka tehingul.	Comment by Merike Koppel - JUSTDIGI: Võtaks selle sõna siit vahelt ära, tekib valeseos: avatud isik

3) paragrahvi 28 lõikes 31, § 31 lõigetes 31 ja 43 ning § 60 lõikes 4 asendatakse tekstiosa „§ 57 või 173“ tekstiosaga „§ 57 lõike 1 punkti 1, või § 571 lõike 1, või § 66 või 173“;

4) paragrahvi 526 lõige 6 muudetakse ja sõnastatakse järgmiselt:
„(6) Käesoleva paragrahvi lõikes 5 sätestatud tingimust ei kohaldata pensioni investeerimiskonto kaudu soetatud finantsvara suhtes, mille võõrandamine, sealhulgas finantsvara soetamisel sõlmitud lepingu lõpetamine või finantsvarast tuleneva väärtuse muul viisil realiseerimine ei ole sellise vara soetamisel kehtinud tingimustest sõltumata võimalik. Finantsvara võõrandamist, sealhulgas finantsvara soetamisel sõlmitud lepingu lõpetamist või väärtuse muul viisil realiseerimist takistavate põhjuste äralangemise järel pensioni investeerimiskontole laekuva raha suhtes kohaldatakse käesoleva paragrahvi lõikes 7 sätestatut.“;

5) paragrahvi 63 täiendatakse lõikega 9 järgmises sõnastuses:
„(9) Soodustatud isikul on käesoleva paragrahvi lõikes 8 nimetatud summat õigus kasutada ka oma lepingu kindlustusmakse tasumiseks või sissemakse tegemiseks vabatahtlikku pensionifondi. Käesolevas lõikes nNimetatud summat soodustatud isikule sellisel juhul välja ei maksta ja kindlustusandja kannab selle summa tema lepingu kindlustusmaksena lepingu sõlminud kindlustusandjale või sissemaksena tema valitud vabatahtlikku pensionifondi.“.

§ 4. Krediidiinkassode ja -ostjate seaduse muutmine

Krediidiinkassode ja -ostjate seaduses tehakse järgmised muudatused:

1) paragrahvi 2 lõige 3 muudetakse ja sõnastatakse järgmiselt:
„(3) Käesolevat seadust ei kohaldata investeerimisfondide seaduses sätestatud fondivalitseja krediidihaldustegevusele seoses tema enda valitsetavate investeerimisfondidega, samutiega aktsiaseltsifondi egja usaldusfondi krediidihaldustegevusele seoses fondi endaga.“;

2) paragrahvi 7 lõike 1 punkt 1 muudetakse ja sõnastatakse järgmiselt:
„1) põhikirja ärakiri või aktsionäride üldkoosoleku või osanike koosoleku otsus põhikirja muutmise kohta ja põhikirja muudetud tekst ning äriühingu asutamise korral asutamisleping või -otsus;“;

3) paragrahvi 38 lõige 4 muudetakse ja sõnastatakse järgmiselt: 
„(4) Krediidiinkasso juhatus on kohustatud:
1) korraldama käesolevas seaduses sätestatud krediidiinkasso kohustuste nõuetekohase täitmise;
2) veenduma, et käesoleva seaduse alusel kehtestatud eeskirjad ja muud protseduurireeglid on ajakohased, hindama nende tulemuslikkust ning rakendama asjakohaseid meetmeid puuduste kõrvaldamiseks.“;

4) paragrahvi 61 teksti täiendatakse teise lausega järgmises sõnastuses:
„Krediidiostja on kohustatud eelnimetatud juhul tagama krediidiasutuse poolt kättesaadavaks tehtud teabe kaitse ja võimaliku ärisaladuse konfidentsiaalsuse.“;	Comment by Merike Koppel - JUSTDIGI: "krediidiasutuse avaldatud/esitatud teabe" või "krediidiasutuselt saadud teabe"?	Comment by Merike Koppel - JUSTDIGI: Ärisaladust vast hoitakse, see ongi salajane, konfidentsiaalsus tähendab salajasus, seega "ärisaladuse hoidmise".
Võiks ka nii: "krediidiasutuselt saadud teabe ja võimaliku ärisaladuse kaitse"?

5) paragrahvi 71 täiendatakse lõikega 3 järgmises sõnastuses:
„(3) Finantsinspektsioon kooskõlastab enda plaanitavate meetmete rakendamise käesoleva paragrahvi lõigetes 1 ja 2 nimetatud välisriikide järelevalveasutustega, et vältida piiriüleselt tegutsevate krediidiinkassode või krediidiostjate puhul rakendatavate meetmete võimalikku dubleerimist ja kattumist.“;	Comment by Merike Koppel - JUSTDIGI: Valeseose "nimetatud välisriik" vältimiseks jätaks sõna "välisriikide" siit üldse ära, seal ei ole nimetatud välisriike.	Comment by Merike Koppel - JUSTDIGI: Kas neil on sisuline vahe?

6) paragrahvi 77 lõike 1 punkt 1 muudetakse ja sõnastatakse järgmiselt:
„1) järelevalve tulemusel on avastatud käesoleva seaduse, Finantsinspektsiooni seaduse §-s 2 nimetatud seaduste või muude krediidiinkasso, krediidihaldusteenuse osutajate või krediidiostjate või krediidiostja poolt käesoleva seaduse §-s 62 nimetatud alusel määratud esindaja tegevust reguleerivate õigusaktide või nende alusel kehtestatud õigusaktide nõuete rikkumine;“.	Comment by Merike Koppel - JUSTDIGI: Pigem nii, sest "nimetatud määratud" ei ole arusaadav.

§ 5. Krediiditeabe jagamise seaduse muutmine

Krediiditeabe jagamise seaduse § 5 punkt 5 muudetakse ja sõnastatakse järgmiselt:
„5) krediidiinkassode ja -ostjate seaduse § 3 lõikes 1 nimetatud krediidiinkasso või eelnimetatudkõnealuse seaduse §-s 24 sätestatud kohane teise lepinguriigi Eestis asutatud filiaal, kui ta omandab tarbijakrediidilepingu või sellest tuleneva nõude või haldab krediidiostja nimel tarbijakrediidilepingut.“.

§ 6. Tulumaksuseaduse muutmine

Tulumaksuseaduses tehakse järgmised muudatused:

1) paragrahvi 20 täiendatakse lõikega 32 järgmises sõnastuses:
„(32) Kui investeerimisriskiga elukindlustuslepingu lõpetamisel kannab kindlustusandja kogutud summa osaliselt või täielikult üle teise investeerimisriskiga elukindlustuslepingusse, käsitatakse teise lepingu alusel tasutud kindlustusmaksena ka lõpetatud lepingu alusel tasutud kindlustusmaksete osa, mis ületab sama lepingu alusel tehtud väljamakseid.“;

2) paragrahvi 28 lõike 1 punktides 1 ja 2 asendatakse tekstiosa „lõigetes 52 ja 53“ tekstiosaga „lõigetes 52, 53 ja 9“.

§ 7. Väärtpaberite registri pidamise seaduse muutmine

Väärtpaberite registri pidamise seaduses tehakse järgmised muudatused:

1) paragrahvi 7 lõike 4 teises lauses asendatakse tekstiosa „lõigetes 61“ tekstiosaga „lõigetes 33“;

2) paragrahvi 7 lõige 61 tunnistatakse kehtetuks;

3) paragrahvi 7 lõikes 64 asendatakse tekstiosa „emissiooniprospektid“ tekstiosaga „prospektid“;

4) paragrahvi 7 täiendatakse lõikega 65 järgmises sõnastuses:
„(65) Pensioniregistri pidaja peab oma veebilehel tegema kättesaadavaks kohustuslike ja vabatahtlike pensionifondide võrdlustabelid, miskuhu on koondavatud kõigi nimetatud pensionifondide investeerimisfondide seaduse § 94 alusel kirjeldatud põhiteavet.“.	Comment by Merike Koppel - JUSTDIGI: Kas selle paragrahvi alusel peab põhiteavet kirjeldama? Või on mõte siiski: "§-s 94 ette nähtud / sätestatud põhiteave"?

§ 8. Seaduse jõustumine

(1) Käesoleva seaduse § 1 punktid 26, 29, 31, 32, 34, 35, 40, 43, 49, 86, 132, 136, 139 ja 140 ning § 2 punkt 3 jõustubvad 2027. aasta 16. aprillil.

(2) Käesoleva seaduse § 1 punktid 3, 41, 42, 45, 46 ja 50–54 ning § 3 punkt 1 jõustuvad 2028. aasta 1. jaanuaril.

(3) Käesoleva seaduse § 7 punkt 4 jõustub 2028. aasta 1. veebruaril.




Lauri Hussar
Riigikogu esimees

Tallinn,		2026
Algatab Vabariigi Valitsus

(allkirjastatud digitaalselt)

